hotchpotch/miracl-hf-unified huggingface dataset:
নতুন রায়পুর
নয়া রায়পুর ভারতের ছত্তীসগঢ় রাজ্যের নতুন রাজধানী শহর। এটি একটি পরিকল্পিত শহর। ২০০০ সালে ছত্তিসগড় রাজ্যের মর্যাদা লাভ করলে এই নতুন রাজধানী শহরটি নির্মাণের পরিকল্পনা হাতে নেওয়া হয়। এটি বর্তমান রাজধানী রায়পুর থেকে ১৭ কি.মি. দূরে অবস্থিত। স্বামী বিবেকানন্দ বিমানবন্দর এই দুই শহরকে আলাদা করে রেখেছে। শহরটির আয়তন পরিকল্পনা করা হয়েছে ৮০০০ হেক্টর। চন্ডীগড়, ভূবনেশ্বর, জামশেদপুর, নাবী মুম্বই ও গান্ধীনগরের পর নয়া রায়পুর ভারতের ৬ষ্ঠ পরিকল্পিত রাজ্য স্তরের রাজধানী।
ভাস্কো দা গামা, গোয়া
ভাস্কো দা গামা বা সংক্ষেপে ভাস্কো ভারতের পশ্চিম উপকূলে অবস্থিত গোয়া রাজ্যের বৃহত্তম শহর। শহরটিকে পর্তুগিজ অভিযাত্রী ভাস্কো দা গামা-র নামে নামকরণ করা হয়েছে। এটি মুরগাঁও অঞ্চলের সদর দপ্তর। শহরটি মুরগাঁও উপদ্বীপের পশ্চিম প্রান্তসীমায়, জুয়ারি নদীর মোহনায়, গোয়ার রাজধানী পানাজি থেকে দূরে অবস্থিত। শহরটি থেকে দাবোলিম বিমানবন্দর দূরত্বে অবস্থিত। শহরটি ১৫৪৩ সালে প্রতিষ্ঠা করা হয় এবং ১৯৬১ সাল পর্যন্ত পর্তুগিজদের অধীনস্থ ছিল।
যুক্তি কাপুর
যুক্তি কাপুর হচ্ছেন একজন ভারতীয় টেলিভিশন অভিনেত্রী। তিনি বেশ কয়েকটি টেলিভিশন ধারাবাহিকে অভিনয় হয়েছেন। তিনি ২০১৫ সালে উভার মাধ্যমে চলচ্চিত্র জগতে আত্মপ্রকাশ করেছেন। তিনি দূরদর্শনে সম্প্রচারিত নানহি সি কালি মেরি লাডলি নামক এক ফ্যামিলি ধারাবাহিকে অভিনয় করেছেন। এছাড়াও তিনি কালারসে সম্প্রচারিত বালিকা বধু এবং স্টার প্লাসে সম্প্রচারিত সিয়া কে রামে অভিনয় করেছেন। তিনি বর্তমানে অ্যান্ডটিভিতে প্রচারিত অগ্নিফেরাতে অভিনয় করছেন।
স্টার গোল্ড
স্টার গোল্ড (Star Gold হিসেবে পরিচিত) হচ্ছে একটি হিন্দি ভাষার চলচ্চিত্র চ্যানেল যেটি, স্টার ইন্ডিয়া নেটওয়ার্কের অংশ হিসেবে পরিচালিত টেলিভিশন চ্যানেল। চ্যানেলটি সম্পূর্ণভাবে ২১ শতকের ফক্সের মালিকানাধীন।
কীর্তি সুরেশ
কীর্তি সুরেশ হলেন একজন ভারতীয় অভিনেত্রী যিনি তামিল, মালয়ালাম এবং তেলুগু চলচ্চিত্রে আবির্ভূত হন।
তিনি মালয়ালাম ছবির প্রযোজক সুরেশ কুমার ও মালয়ালাম চলচ্চিত্রের অভিনেত্রী মেনাকার কন্যা। কীর্তি শিশু শিল্পী হিসেবে ২০০০ সালের প্রথমদিকে চলচ্চিত্রে পা রাখেন এবং ফ্যাশন ডিজানের উপর অধ্যয়ন শিক্ষা শেষ করে প্রধান চরিত্র ভূমিকায় পুনঃআগমন করেন। প্রথমবার তিনি তাঁর প্রধান চরিত্রে ভূমিকা নেভান ২০১৩ সালে একটি মালয়ালাম ছবি "গীতাঞ্জলি" দিয়ে এবং পরে তামিল ও তেলুগু ছবিতে অভিনয় করেন।
কীর্তি জন্ম গ্রহণ করেন মালয়ালাম ছবির প্রযোজক, পরিচালক সুরেশ কুমার ও মালয়ালাম ছবির অভিনেত্রী মেনাকার ঔরসে, যারা তামিল পরিবারের একটি কন্সারভেটিভ ঘরণার। তাঁর বড় বোন রেবতী সুরেশ, যিনি একজন ভিএফএক্স বিশেষজ্ঞা হিসেবে কাজ করেন এবং পূর্বে শাহরুখ খানের প্রোডাক্‌শন হাউস রেড চিলিস্‌-এর ব্যানারে তাঁর জন্য কাজ করেন। চতুর্থ শ্রেণী পর্যন্ত, কীর্তি তামিল নাড়ুর চেন্নাইয়ে তাঁর ইস্কুল শিক্ষা করেন।
এস. শঙ্কর
শঙ্কর শনমুগাম (জন্মঃ ১৭ই অগাস্ট, ১৯৬৩ সাল), অধিক পরিচিত শঙ্কর নামে, তিনি হলেন একজন ভারতীয় চলচ্চিত্র পরিচালক এবং প্রযোজক, যিনি প্রধানত তামিল চলচ্চিত্রে কাজ করে থাকেন। তাঁকে এস. এ. চন্দ্রশেখর পরিচিত করান। উচ্চ বাজেট সম্পন্ন ছবিগুলো পরিচালনা করে তিনি পরিচিতি লাভ করেন, তিনি তামিল ছবিতে ভিজিলান্তে ছবিগুলোরও পথপদর্শক। কে. টি. কুঞ্জুমোন-এর প্রযোজনায়, তিনি "জেন্টেলম্যান" (১৯৯৩) ছবি পরিচালনার মাধ্যমে প্রথম পরিচালনায় পদার্পণ করেন, যার জন্য তাঁকে ফিল্মফেয়ার সেরা পরিচালক পুরস্কার ও তামিল নাড়ু রাজ্য পুরস্কার – সেরা পরিচালক পুরস্কার প্রদান করা হয়। সমকালীনদের মধ্যে তিনি হলেন ভারতের একমাত্র সর্বোচ্চ পারিশ্রমিকপ্রাপ্ত চলচ্চিত্র-প্রস্তুতকারক।
তাঁর দুটি ছবি, "ইন্ডিয়ান" (১৯৯৬) এবং "জিন্স" (১৯৯৮), ভারতীয় প্রাতিষ্ঠানিক পুরস্কার – সেরা বিদেশী ভাষার ছবি কর্তৃক প্রদানকৃত। তাঁকে এম. জি. আর. বিশ্ববিদ্যালয় কর্তৃক ডক্টরেট সম্মাননা ডিগ্রী প্রদান করা হয়। ।
শঙ্কর জন্ম গ্রহণ করেন ১৭ই অগাস্ট, ১৯৬৩ সালে কুম্বকোনাম, তামিল নাড়ুতে, মুথুলক্সমি ও শনমুগাম-এর ঔরসে। পরিচালনায় আসার আগে তিনি সেন্ট্রাল পলিটেকনিক কলেজ থেকে মেকানিক্যাল ইঞ্জিনিয়ারিং-এ ডিপ্লোমা সম্পন্ন করেন।
শঙ্কর এস. এ. চন্দ্রশেখর ও পাভিত্রণ মতন পরিচালকদের কাছে সহকারী পরিচালক রূপে তাঁর কর্মজীবন শুরু করেছিলেন। হিন্দি চলচ্চিত্রে সহকারী পরিচালকরূপে রাজেশ খান্নার প্রযোজনায় ও জয় শিব শঙ্কর-এর পরিচালনায় পরিচালক এস. এ. চন্দ্রশেখরের নিকট তাঁর প্রথম হাতেখড়ি হয়। ১৯৯৩ সালে, তিনি প্রথম "জেন্টেলম্যান" ছবি দিয়ে মূল পরিচালনায় হাত দেন। যেখানে মূল চরিত্রে অভিনয় করেন অর্জুন সারজা, সেসময়ে তামিল চলচ্চিত্রে যেটি ছিল সর্বোচ্চ বাজেটকৃত ছবি। পরে ছবিটি ভালোভাবে সমাদৃত হয় এবং ব্লকবাস্টার ছবি রূপে স্বীকৃতি পায়।
শংকরের পরিবার তাঁর পিতা শনমুগাম, মাতা মুথুলাক্সমি, তাঁর স্ত্রী হলেন এশ্বরী, দুই কন্যা এবং এক পুত্র নিয়ে গঠিত।
বার্নার্ড জুলিয়েন
বার্নার্ড ডেনিস জুলিয়েন (; জন্ম: ১৩ মার্চ, ১৯৫০) ত্রিনিদাদ ও টোবাগোর কারেনেজ এলাকায় জন্মগ্রহণকারী প্রথিতযশা সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ত্রিনিদাদ ও টোবাগোর প্রতিনিধিত্ব করেছেন। এছাড়াও, কেন্টের পক্ষে প্রথম-শ্রেণীর ইংরেজ কাউন্টি ক্রিকেটে অংশ নিয়েছেন। দলে তিনি মূলতঃ অল-রাউন্ডারের ভূমিকায় অবতীর্ণ হয়েছিলেন। ডানহাতে ব্যাটিংয়ের পাশাপাশি স্লো লেফট-আর্ম কিংবা বামহাতে ফাস্ট-মিডিয়াম বোলিং করতেন বার্নার্ড জুলিয়েন।
২৬ জুলাই, ১৯৭৩ তারিখে ইংল্যান্ডের বিপক্ষে টেস্ট অভিষেক ঘটে বার্নার্ড জুলিয়েনের। লর্ডসে স্বাগতিক ইংল্যান্ডের বিপক্ষে মনোরম সেঞ্চুরি করতে পেরেছিলেন তিনি। এর অল্প কিছুদিন পর ৫ সেপ্টেম্বর তারিখে একই দলের বিপক্ষে ওডিআই অভিষেক ঘটে তাঁর। ১৯৭৫ সালে অনুষ্ঠিত ক্রিকেট বিশ্বকাপের উদ্বোধনী আসরে খেলার সুযোগ হয় তাঁর। ঐ প্রতিযোগিতায় [[ক্লাইভ লয়েড|ক্লাইভ লয়েডের]] নেতৃত্বাধীন ওয়েস্ট ইন্ডিজ দল শিরোপা লাভ করে। ১৯৭৬ সাল শেষে বিশ্বের ১নং ওডিআই খেলোয়াড়ের মর্যাদা লাভ করেন বার্নার্ড জুলিয়েন।
১৯৭৭ সালে [[ক্যারি প্যাকার|ক্যারি প্যাকারের]] ব্যবস্থাপনায় বিশ্ব সিরিজ ক্রিকেটে অংশ নিয়েছেন। ১৯৮২-৮৩ ও ১৯৮৩-৮৪ মৌসুমে তৎকালীন বিশ্ব ক্রিকেট অঙ্গনে নিষিদ্ধ ঘোষিত দক্ষিণ আফ্রিকায় সফরের ফলে বার্নার্ড জুলিয়েনের খেলোয়াড়ী জীবনের সমাপ্তি ঘটে।
[[বিষয়শ্রেণী:১৯৫০-এ জন্ম]]
[[বিষয়শ্রেণী:জীবিত ব্যক্তি]]
[[বিষয়শ্রেণী:১৯৭৫ ক্রিকেট বিশ্বকাপের ক্রিকেটার]]
[[বিষয়শ্রেণী:ওয়েস্ট ইন্ডিয়ান ক্রিকেটার]]
[[বিষয়শ্রেণী:ওয়েস্ট ইন্ডিজের টেস্ট ক্রিকেটার]]
[[বিষয়শ্রেণী:ওয়েস্ট ইন্ডিজের টেস্ট ক্রিকেট সেঞ্চুরিকারী]]
[[বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার]]
[[বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার]]
[[বিষয়শ্রেণী:কেন্টের ক্রিকেটার]]
[[বিষয়শ্রেণী:ত্রিনিদাদ ও টোবাগোর ক্রিকেটার]]
[[বিষয়শ্রেণী:বিশ্ব সিরিজ ক্রিকেট খেলোয়াড়]]
[[বিষয়শ্রেণী:বিশ্বের ১নং ক্রিকেটার]]
[[বিষয়শ্রেণী:নর্থ ত্রিনিদাদের ক্রিকেটার]]
পঞ্চানন তর্করত্ন
পঞ্চানন তর্করত্ন (১৮৬৬ - ১৯৪০) হলেন ভারতের একজন প্রখ্যাত সাংবাদিক ও শিক্ষাবিদ। তিনি বাংলায় সংস্কৃত পুস্তকসমূহ অনুবাদের জন্য বিশেষভাবে সুপরিচিত। সংস্কৃতিতে অসাধারণ জ্ঞানের জন্য তিনি ‘মহামহোপাধ্যায়’ উপাধিতে ভূষিত হন।
পঞ্চানন তর্করত্ন ১৮৬৬ সালে তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ ভারত) পশ্চিমবঙ্গের ভাটপাড়ায় জন্মগ্রহণ করেন। তারা বংশ পরস্পরায় সংস্কৃত ভাষায় পন্ডিত ছিলেন; তার পূর্বে তার পিতা নন্দনাল বিদ্যারত্ন এবং পিতামহ লম্বোদর তর্কবাগীশ ও তার পরবর্তীতে তার পুত্র শ্রীজীব ন্যায়তীর্থ এবং পৌত্র কৃষ্ণজীবন ভট্টাচার্যেরও পন্ডিত হিসাবে বহুল পরিচিতি ছিলো।
সিক্কিমী ভাষা
সিক্কিমী ভাষা, যা সিক্কিমী তিব্বতি ভাষা, ভুটিয়া ভাষা বা দেনজোংকা ভাষা নামেও পরিচিত, একটি দক্ষিণ তিব্বতি ভাষা। সিক্কিম এবং উত্তর-পূর্ব নেপালের ভুটিয়া গোত্রের লোকেরা এই ভাষাতে কথা বলে। ভূটানের জোংখা ভাষার সাথে এর বেশ মিল আছে।
পটিয়া আদর্শ উচ্চ বিদ্যালয়
পটিয়া আদর্শ উচ্চ বিদ্যালয় বাংলাদেশের চট্টগ্রাম জেলার একটি মাধ্যমিক স্তরের শিক্ষা প্রতিষ্ঠান। ১৮৪৫ সালে প্রতিষ্ঠিত এই শিক্ষা প্রতিষ্ঠানটিই দীর্ঘদিন ছিলো পুরো দক্ষিণ চট্টগ্রামের একমাত্র শিক্ষা প্রতিষ্ঠান হিসাবে।
এই শিক্ষা প্রতিষ্ঠানটি চট্টগ্রামের পটিয়া উপজেলা সদরে অবস্থিত।
এই বিদ্যালয়টি ১৮৪৫ সালে দুর্গা কিংকর দত্ত কর্তৃক একটি প্রাথমিক বিদ্যালয় হিসাবে প্রথমে পটিয়ার ভূর্ষি গ্রামে প্রতিষ্ঠিত হয়, যা পরবর্তীতে স্থানীয় জমিদার মীর ইয়াহিয়ার আর্থিক সহায়তায় জুনিয়র ইংরেজি বিদ্যালয়ে পরিণত হয়। বিদ্যালয়ের প্রথম প্রধান শিক্ষক ছিলেন দুর্গা কিংকর দত্ত নিজেই। ১৮৫৯ সালে বিদ্যালয়টি কলকাতা বিশ্ববিদ্যালয়ের অনুমোদন পায়, ফলে এটি উচ্চ ইংরেজি বিদ্যালয়ের পর্যায়ভুক্ত হয় ও ১৮৬৭ সালে সর্বপ্রথম ব্যাচের ছাত্ররা এই বিদ্যালয় থেকে এন্ট্রাস পরীক্ষায় অংশ নেয়। সেই বছর পরীক্ষার্থীদের মধ্যে থেকে মাত্র একজনই পাস করেছিলেন। তিনি ছিলেন সুচক্রদণ্ডী গ্রামের উমাচরণ খাস্তগীর। ১৯-শতাব্দীর পূর্ব পর্যন্ত এই বিদ্যালয়টি সারা দক্ষিণ চট্টগ্রাম ও কক্সবাজারের মধ্যে একমাত্র বিদ্যালয়টি ছিল।
উচ্চ বিদ্যালয়ে উন্নীত হওয়ার পর বিদ্যালয়ের প্রথম প্রধান শিক্ষক ছিলেন বিক্রমপুরের রসিকচন্দ্র বন্দ্যোপাধ্যায়। ১৯০৭ থেকে ১৯৩৫ সাল পর্যন্ত বিদ্যালয়ের প্রধান শিক্ষক ছিলেন সূর্যকুমার। পটিয়া বিদ্যালয়ে তাঁর শিক্ষকতার সময়কে ‘সূর্যযুগ’ বলা হয়। এ যুগে বিদ্যালয়টির পঠন-পাঠনের মান ব্যাপকভাবে উন্নত হয়।
একবার সীমিত সংখ্যায় বিদ্যালয়ে ছাত্রীদের পড়াশোনা করার অনুমতি দেওয়া হয়েছিল তবে এখন কেবলমাত্র ছাত্ররাই ভর্তি হতে পারে।
বর্তমানে বিদ্যালয়ের ছাত্রসংখ্যা প্রায় এক হাজার দুইশ। আটজন এমপিওভুক্ত শিক্ষকসহ মোট শিক্ষক রয়েছেন ২১ জন। এই বিদ্যালয়ে পাঠাগারে ১০ হাজার বই রয়েছে। জাতীয়করণ না হওয়ায় এলাকার গণ্যমান্য ব্যক্তিদের দান করা সম্পদ ও অর্থ দিয়েই এটির কার্যক্রম পরিচালিত হচ্ছে।এই প্রতিষ্ঠানের কৃতি শিক্ষার্থীর মধ্যে রয়েছেনঃ
আলিপুর বিধানসভা কেন্দ্র
১৪৮ নং আলিপুর বিধানসভা কেন্দ্র ছিল ভারতের পশ্চিমবঙ্গ রাজ্যের একটি বিধানসভা কেন্দ্র। ১৯৫১ থেকে ১৯৮৬ সাল পর্যন্ত এই কেন্দ্রটি ছিল চব্বিশ পরগনা জেলার অন্তর্গত। এরপর কেন্দ্রটি নবগঠিত দক্ষিণ চব্বিশ পরগনা জেলার অন্তর্ভুক্ত হয়। এটি ছিল কলকাতা দক্ষিণ লোকসভা কেন্দ্রের অধিভুক্ত একটি বিধানসভা কেন্দ্র। এই কেন্দ্রের প্রায় অর্ধেক ভোটার ছিলেন বস্তিবাসী।
২০০২ সালে গঠিত সীমানা পুনর্নির্ধারণ কমিশনের নির্দেশিকা অনুযায়ী, ২০১১ সালের বিধানসভা নির্বাচনের প্রাক্কালে এই কেন্দ্রটি অবলুপ্ত হয়।
১৯৫৭ ও ১৯৬২ সালের নির্বাচনে ভারতের কমিউনিস্ট পার্টি প্রার্থী সোমনাথ লাহিড়ী এই কেন্দ্র থেকে জয়লাভ করেছিলেন। ১৯৬৭ ও ১৯৬৯ সালে ভারতের কমিউনিস্ট পার্টি প্রার্থী মণি সান্যাল এই কেন্দ্র থেকে জয়লাভ করেন। ১৯৭১ ও ১৯৭২ সালে ভারতীয় জাতীয় কংগ্রেস প্রার্থী কানাইলাল সরকার এই কেন্দ্র থেকে জয়লাভ করেছিলেন। 
১৯৫১ সালে স্বাধীন ভারতের প্রথম নির্বাচনে ভারতীয় জাতীয় কংগ্রেস প্রার্থী সত্যেন্দ্রকুমার বসু আলিপুর বিধানসভা কেন্দ্র থেকে জয়লাভ করেছিলেন।
১৯৭৭ সালে ভারতের কমিউনিস্ট পার্টি (মার্ক্সবাদী) প্রার্থী অশোককুমার বসু জনতা পার্টি প্রার্থী সজলবরণ চট্টোপাধ্যায়কে পরাজিত করে আলিপুর বিধানসভা কেন্দ্র থেকে বিধায়ক নির্বাচিত হয়েছিলেন। ১৯৮২ সালে ভারতীয় জাতীয় কংগ্রেস প্রার্থী অনুপকুমার চন্দ্র তাঁর নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী অশোককুমার বসুকে পরাজিত করেছিলেন। ভারতীয় জাতীয় কংগ্রেস প্রার্থী সৌগত রায় ১৯৯৬ সালে ভারতের কমিউনিস্ট পার্টি (মার্ক্সবাদী) প্রার্থী রবীন্দ্রনাথ রায়চৌধুরীকে, ১৯৯১ সালে ভারতের কমিউনিস্ট পার্টি (মার্ক্সবাদী) প্রার্থী তুহিন রায়চৌধুরীকে এবং ১৯৮৭ সালে ভারতের কমিউনিস্ট পার্টি (মার্ক্সবাদী) প্রার্থী অশোক বসুকে পরাজিত করে বিধায়ক নির্বাচিত হয়েছিলেন। ২০০১ ও ২০০৬ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী তাপস পাল তাঁর নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী মীরা ভৌমিক (২০০১) ও বিপ্লব চট্টোপাধ্যায়কে (২০০৬) পরাজিত করেন। ২০০৯ সালের উপনির্বাচনে সর্বভারতীয় তৃণমূল কংগ্রেস প্রার্থী ফিরহাদ হাকিম আলিপুর বিধানসভা কেন্দ্র থেকে জয়লাভ করেছিলেন। এই কেন্দ্রের পূর্বতন বিধায়ক তাপস পাল কৃষ্ণনগর লোকসভা কেন্দ্র থেকে সাংসদ নির্বাচিত হওয়ার পর আসনটি শূন্য হয়েছিল।
২০০৬ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী তাপস পাল তাঁর নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী বিপ্লব চট্টোপাধ্যায়কে পরাজিত করে বিধায়ক নির্বাচিত হয়েছিলেন।
২০০৯ সালে আলিপুর বিধানসভা কেন্দ্রের তৎকালীন বিধায়ক তাপস পাল কৃষ্ণনগর লোকসভা কেন্দ্র থেকে সাংসদ নির্বাচিত হওয়ার পর বিধায়ক পদ থেকে ইস্তফা দেন। সেই কারণ ওই বছর ১০ নভেম্বর এই কেন্দ্রে উপনির্বাচন আয়োজিত হয়। এই উপনির্বাচনে সর্বভারতীয় তৃণমূল কংগ্রেস প্রার্থী ফিরহাদ হাকিম তাঁর নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী কৌস্তভ চট্টোপাধ্যায়কে পরাজিত করে বিধায়ক নির্বাচিত হন।
মদনগোপাল জীউ মন্দির
মদনগোপাল জীউ মন্দির হল একটি মন্দির যা ভারতের রাজ্য পশ্চিমবঙ্গের সামতার কাছে মেল্লক গ্রামে অবস্থিত। এই মন্দিরটি "গোপালের মন্দির" হিসেবে স্থানীয়ভাবে পরিচিত।
এই মন্দিরটি "আটচালা" (৮ চালা ঢালু ছাদ) পোড়ামাটি দ্বারা অলঙ্কৃত। এটি ১৭শ তম শতাব্দীতে মুকুণ্ডপ্রসাদ রায়চৌধুরী, মেল্লকের রায়চৌধুরী বংশের গোত্র জমিদার দ্বারা নির্মিত।
ফণীমনসা
ফণীমনসা বা ক্যাকটাস ‘ক্যাকেটসিয়া’ পরিবারের অন্তর্ভুক্ত উদ্ভিদ। এটি সারা গায়ে কাঁটাযুক্ত অদ্ভুতদর্শন এক উদ্ভিদ। তবে কাটা ছাড়াও ফণীমনসা বা ক্যাকটাস পাওয়া যায়। ।
ক্যাকটাস শব্দটি এসেছে লাতিন ভাষা থেকে। আর লাতিন ভাষায় শব্দটি যুক্ত হয় প্রাচীন গ্রিক ভাষা থেকে। ।
বিভিন্ন আকৃতির ও রঙের ক্যাকটাস পাওয়া যায়। কোনটি গোল, কোনটি লম্বা, কোনটি আকৃতি চ্যাপ্টা। ক্যাকটাস বিভিন্ন রঙের হয়ে থাকে। কোনটি সবুজ, কোনটিবা বাহারি রঙের।
প্রায় দুই হাজার জাতের ক্যাকটাস রয়েছে। ক্যাকটাসের বেশ কিছু জাতে কোনো কাঁটা থাকে না। অনেক ক্যাকটাসে ফুল ফোটে। ।
প্রতিকূল অবস্থায় ও শুষ্ক মাটিতে ক্যাকটাস টিকে থাকতে পারে। এমনকি মরুভূমিতেও জন্মায়। ক্যাকটাস এমনই এক উদ্ভিদ, খরা সহ্য করার ক্ষমতা যার আছে। কারণ, ক্যাকটাস তার শরীরে পানি সংরক্ষণ করে রাখতে পারে। বাইরে কাঁটা থাকলেও ক্যাকটাসের ভেতরে বেশ রসাল।
ক্যাকটাস ১ সেন্টিমিটার থেকে শুরু করে ৬৩ ফুট পর্যন্ত বড় হতে পারে।।
জাতভেদে একটি ক্যাকটাস ১৭৫ বছর পর্যন্ত বেঁচে থাকতে পারে।।
ক্যাকটাস মূলত দেখতে সুন্দর এবং সহজেই জন্মান যায়। কোন কোন ক্যাকটাসের মোহনীয় ফুলেও ফোটে। ক্যাকটাসের বাহারি দর্শন ও মোহনীয় ফুলের কারণেই ক্যাকটাস বেশ আদরণীয়। ঘর ও বাগানের সৌন্দর্যবর্ধনের জন্য এর প্রচুর চাহিদাও রয়েছে । কিছু কিছু ক্যাকটাস খাদ্য হিসেবেও ব্যবহৃত হয়। বহুল জনপ্রিয় পিতায়য়া অথবা "ড্রাগন ফল" মূলত এক ধরনের ক্যাকটাস ।
চাঁপা চন্দন ব্রত
চাঁপা চন্দন ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি ব্রত। গ্রামীণ বাংলার বাঙালি হিন্দুঘরের কুমারী মেয়েরা জৈষ্ঠমাসব্যাপী এই ব্রত পালন করে। ব্রতের উদ্দেশ্য হল মহাদেব শিবের মতো রূপগুণান্বিত স্বামী লাভ।
গ্রাম-বাংলার বসতবাড়ির মেঠো আঙিনায়, পুকুরপাড়ে বা বাগানে এই ব্রত করা হয়। মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।
চাঁপা চন্দন ব্রত পালনের প্রথম পর্যায়ে প্রয়োজনীয় উপকরণ অর্থাৎ কনকচাঁপা ফুল, চন্দন, গঙ্গামাটি বা যে কোনও নদীতীরের মাটি, দুধ, ঘি ও মধু সংগ্রহ করতে হয়। ৬৪টি কনকচাঁপা ফুল বৈশাখ মাসে যোগাড় করে সাদা চন্দন মাখিয়ে শুকিয়ে রাখতে হয়।
দ্বিতীয় পর্যায়ে ১লা জৈষ্ঠ থেকে প্রত্যেক দিন সকালে স্নান করে মাটি দিয়ে শিবমূর্তি গড়ে একটি পিতলের রেকাবে বসিয়ে সেটিকে দুধ দিয়ে স্নান করাতে হয়। তারপর ঘি, মধু মাখিয়ে চাঁপা ফুল দিয়ে শিবপূজা করতে হয়।
জগমোহন গোসাঈ
জগমোহন গোসাঈ জন্ম অনুমানিক ১৪৫০ ইংরেজী সন । ছিলেন বৈষ্ণবী ধর্মগুরু ও বাউল মতবাদের প্রবর্তক। তাকে আদি বৈষ্ণব ধর্মের প্রবর্তক হিসেবেও গণ্য করা হয়। তার প্রবর্তিত মতবাদ জগন্মোহিনী বাউল মতবাদ হিসেবে বাংলাদেশ তথা সারা ভারত বর্ষে খ্যাত । জগমোহন গোসাই বাংলাদেশের সিলেট বিভাগের হবিগঞ্জজেলার বাঘাসুরা গ্রামে জন্মগ্রহন করেন,তার পিতার নাম সুরানন্দ,মাতার নাম কমলা। জগমোহন গোসাই শ্রীকৃষ্ণের পাশ্বর্চর এবং ভক্ত, মুরারী গুপ্তের নিকট দীক্ষা প্রাপ্ত হন ।
বাউলদের আদি জগন্মোহনী গোসাঈর মূলমন্ত্র গুরু সত্য । তাই জীবন্ত বা পরলোকগত গুরুকে ঈশ্বর স্ব্ররূপ মেনে ভক্তি,শ্রদ্বা করাকেই সাধনায় প্রধান ভাবতেন । জগমোহনী সম্প্রদায়ের বাউলরা কোন জাতপাতের ধার ধারেনা,এদের মধ্যে ছোয়াছুইর কোন বালাই নেই, এই শ্রেনীর বাউলেরা তিন ভাগে বিভক্ত, গৃহূ, সংযোগী, উদাসী তারা মনে করেন এই জীবনে শ্রষ্টার ভালোবাসা পাওয়া সহজ, কিন্তু তার জন্য প্রচুর সাধনা করতে হবে। সাধনার জন্য নির্ব্বাণ সঙ্গীতকেই উপাসনার অঙ্গ মনে করেন । জগমোহন গোসাঈর শিষ্যের প্রশিষ্য রামকৃষ্ণ গোসাইর মাধ্যম এই মতবাদের বহুল প্রচার হয় ।
জগমোহনী বাউলদের ধর্ম স্বতন্ত্র । এই ধর্মপালনকারীদের বৈশিষ্ট্যগুলোও সাধারণদের থেকে আলাদা । তারা নিজেদের হিন্দু মুসলমান কোনকিছু বলেই পরিচয় দেয়না । তাদের কাছের মানব ধর্মই পরম ধর্ম হিসেবে বিবেচিত । এজন্য তারা বলেন- কালী কৃষ্ণ গড খোদা কোন নামে নাহি বাধা মন কালী কৃষ্ণ গড খোদা বলো রে।
হবিগঞ্জ সদর উপজেলার মাছুলিয়া গ্রামে তার আখড়া বিদ্যমান। জগন্মোহিনী সম্প্রদায়ের জপতপের মূলমন্ত্র ‘গুরু সত্য'। জগমোহন গোসাইর প্রশিষ্যের রামকৃষ্ণ গোসাঈ বানিয়াচং উপজেলার বিথঙ্গলে যে আখড়া স্থাপন করেছেন এটিকে সর্ব্বৃহ্ত্ত ও প্রধান আখরা হিসেবে ধরা হয় । এ আখড়ার অধীনে প্রায় চারশ' ছোট বড় শাখা আখড়াও আছে। হবিগঞ্জ, নেত্রকোনা, কিশোরগঞ্জ ও সুনামগঞ্জে । রামকৃষ্ণ গোসাঈর বারো জন শিষ্যের নামে বারোটি শাখা প্রতিষ্ঠিত হয়েছে। ঢাকার ফরিদাবাদেও এ সম্প্রদায়ের একটি বড় আখড়া আছে।
বানৌজা অতন্দ্র
বানৌজা "অতন্দ্র" হচ্ছে বাংলাদেশ নৌবাহিনীর পদ্মা ক্লাসের একটি টহল জাহাজ। এটি বাংলাদেশ নৌবাহিনীতে ২০১৩ সাল থেকে যুক্ত আছে।
২০১০ সালের ২ মে, এই জাহাজটির নির্মাণাদেশ দেয়া হয়। ১৫ই ডিসেম্বর ২০১৩ সালে জাহাজটি বাংলাদেশ নৌবাহিনীর নিকট হস্তান্তর করা হয়। ২৩ ডিসেম্বর ২০১৩-তে বানৌজা অতন্দ্র বাংলাদেশ নৌবাহিনীতে কমিশন পায়।
বানৌজা "অতন্দ্র" দীর্ঘ, প্রশস্থ এবং গভীরতা বিশিষ্ট। এই টহল জাহাজটির ওজন ৩৫০ টন। এর সর্বোচ্চ গতি । নৌযানটি ৪৫ জনকে নিয়ে একনাগাড়ে এক সপ্তাহ মিশন পরিচালনা করতে পারে।
এই জাহাজটি একজোড়া ২০ মিমি বিমান-বিধ্বংসী কামান এবং একজোড়া ৩৭ মিমি কামান দ্বারা সজ্জিত। "অতন্দ্র" সামুদ্রিক মাইন এবং কাধে বহনযোগ্য বিমান-বিধ্বংসী ক্ষেপণাস্ত্র ও বহন করতে পারে।
বানৌজা পদ্মা (২০১৩)
বানৌজা "পদ্মা" হচ্ছে বাংলাদেশ নৌবাহিনীর পদ্মা ক্লাসের একটি টহল জাহাজ। এটি বাংলাদেশ নৌবাহিনীতে ২০১৩ সাল থেকে যুক্ত আছে।
২০১০ সালের ২ মে, এই জাহাজটির নির্মাণাদেশ দেয়া হয়। ৮ অক্টোবর ২০১২ সালে জাহাজটিকে প্রথম বারের মত পানিতে ভাসানো হয়। ২৪ জানুয়ারি ২০১৩-তে বানৌজা পদ্মা বাংলাদেশ নৌবাহিনীতে কমিশন পায়।
বানৌজা "পদ্মা" দীর্ঘ, প্রশস্থ এবং গভীরতা বিশিষ্ট। এই টহল জাহাজটির ওজন ৩৫০ টন। এর সর্বোচ্চ গতি । নৌযানটি ৪৫ জনকে নিয়ে একনাগাড়ে এক সপ্তাহ মিশন পরিচালনা করতে পারে।
এই জাহাজটি একজোড়া ২০ মিমি বিমান-বিধ্বংসী কামান এবং একজোড়া ৩৭ মিমি কামান দ্বারা সজ্জিত। "পদ্মা" সামুদ্রিক মাইন এবং কাধে বহনযোগ্য বিমান-বিধ্বংসী ক্ষেপণাস্ত্র ও বহন করতে পারে।
বর
একজন বর হলেন সেই পুরুষ যার শীঘ্রই বিয়ে হবে বা সম্প্রতি বিয়ে হয়েছে।
বিয়ের পরে বরকে নতুন জামাই বলা হয়। নতুন জামাইকে বিভিন্নভাবে আপ্যায়ন করা হয়। শীতকালে নতুন জামাই এর জন্য পিঠা-পুলি ইত্যাদি আয়োজন করা হয়। মৌসুমি ফল এর সময়ে বর এর বাড়ীতে বিভিন্ন রকম ফল পাঠানো হয় কনের বাড়ি থেকে।
বানৌজা সুরমা (২০১৩)
বানৌজা "সুরমা" হচ্ছে বাংলাদেশ নৌবাহিনীর পদ্মা ক্লাসের একটি টহল জাহাজ। এটি বাংলাদেশ নৌবাহিনীতে ২০১৩ সাল থেকে যুক্ত আছে।
২০১০ সালের ২ মে, এই জাহাজটির নির্মাণাদেশ দেয়া হয়। ২৩ জানুয়ারি ২০১৩ সালে জাহাজটিকে প্রথম বারের মত পানিতে ভাসানো হয়। ৬ মে ২০১৩ সালে জাহাজটি বাংলাদেশ নৌবাহিনীর নিকট হস্তান্তর করা হয়। ২৯ আগস্ট ২০১৩-তে বানৌজা সুরমা বাংলাদেশ নৌবাহিনীতে কমিশন পায়।
বানৌজা "সুরমা" দীর্ঘ, প্রশস্থ এবং গভীরতা বিশিষ্ট। এই টহল জাহাজটির ওজন ৩৫০ টন। এর সর্বোচ্চ গতি । নৌযানটি ৪৫ জনকে নিয়ে একনাগাড়ে এক সপ্তাহ মিশন পরিচালনা করতে পারে।
এই জাহাজটি একজোড়া ২০ মিমি বিমান-বিধ্বংসী কামান এবং একজোড়া ৩৭ মিমি কামান দ্বারা সজ্জিত। "সুরমা" সামুদ্রিক মাইন এবং কাধে বহনযোগ্য বিমান-বিধ্বংসী ক্ষেপণাস্ত্র ও বহন করতে পারে।
বানৌজা অপরাজেয়
বানৌজা "অপরাজেয়" হচ্ছে বাংলাদেশ নৌবাহিনীর পদ্মা ক্লাসের একটি টহল জাহাজ। এটি বাংলাদেশ নৌবাহিনীতে ২০১৩ সাল থেকে যুক্ত আছে।
২০১০ সালের ২ মে, এই জাহাজটির নির্মাণাদেশ দেয়া হয়। ১৫ই ডিসেম্বর ২০১৩ সালে জাহাজটি বাংলাদেশ নৌবাহিনীর নিকট হস্তান্তর করা হয়। ২৩ ডিসেম্বর ২০১৩-তে বানৌজা অপরাজেয় বাংলাদেশ নৌবাহিনীতে কমিশন পায়।
বানৌজা "অপরাজেয়" দীর্ঘ, প্রশস্থ এবং গভীরতা বিশিষ্ট। এই টহল জাহাজটির ওজন ৩৫০ টন। এর সর্বোচ্চ গতি । নৌযানটি ৪৫ জনকে নিয়ে একনাগাড়ে এক সপ্তাহ মিশন পরিচালনা করতে পারে।
এই জাহাজটি একজোড়া ২০ মিমি বিমান-বিধ্বংসী কামান এবং একজোড়া ৩৭ মিমি কামান দ্বারা সজ্জিত। "অপরাজেয়" সামুদ্রিক মাইন এবং কাধে বহনযোগ্য বিমান-বিধ্বংসী ক্ষেপণাস্ত্র ও বহন করতে পারে।
মাকান
মাকান () একটি পাকিস্তানি টেলিভিশন ধারাবাহিক, যেটি জিও টিভিতে সম্প্রচারিত হতো। এটি পরিচালনা করেন কামরান কুরেশী ও এর লেখক বুশরা আনসারি।
জৈব খাদ্য
জৈব খাদ্য হল সেই সব খাবার যা উৎপাদনে কোনো ধরনের রাসায়নিক সার, অ্যান্টিবায়োটিক, হরমোন বা কীটনাশক ব্যবহার করা হয় না। জৈব সার ব্যবহার করে প্রাকৃতিকভাবে উৎপাদিত খাদ্য হল অরগানিক খাদ্য বা জৈব খাদ্য।
সবজি চাষে বেশির ভাগ ক্ষেত্রেই রাসায়নিক সার ও কীটনাশক ব্যবহৃত হয়। কৃষিজমিতে ব্যবহৃত কীটনাশক ও রাসায়নিক সার আমাদের খাবারের ভেতরে ঢুকে যায়। গবাদি পশু-পাখির উৎপাদন বাড়াতে হরমোন দেয়া হয়। শুধু সবজি নয়, ফল, ডিম, মাছ, মাংস—সবকিছুতেই এগুলোর জীবনকাল বাড়াবার জন্য ফরমালিন কিংবা কীটনাশক মেশানো হয় যা শরীরের জন্য অত্যন্ত ক্ষতিকর । এই কৃত্রিম পদার্থগুলো খাবার ধোয়ার পর, এমনকি রান্না করার পরও সম্পূর্ণ দূর হয় না। যা আমাদের দেহের নানা রোগের কারণ হয়ে দাঁড়ায়। এই রাসায়নিক জিনিসগুলো আমাদের শরীরে ধীরগতিতে বিষের মতো কাজ করে। কৃত্রিম সার, রাসায়নিক দ্রব্য, ফরমালিন ইত্যাদির যথেচ্ছ ব্যবহারে ক্যানসার, ডায়াবেটিস, লিভারের সমস্যা ইত্যাদির প্রকোপ মারাত্মক হারে বাড়িয়ে দেয় । বিশেষ করে শিশু এবং গর্ভবতী মায়েদের ওপর এর প্রভাব আরও মারাত্মক। এই ক্ষতিকর দিক থেকে থেকে মুক্ত থাকার অন্যতম সমাধান হতে পারে অরগানিক সবজি। অরগানিক শাকসবজি বা শস্য উৎপাদনে কোনো ধরনের রাসায়নিক সার বা কীটনাশক ব্যবহার করা হয় না। তাই এটি আমাদের শরীরের জন্য নিরাপদ বলে মনে করেন বিশেষজ্ঞরা।।
স্বাস্থ্যকর, প্রাকৃতিক ও পার্শপ্রতিক্রিয়া মুক্ত খাবার হিসেবে জৈব খাবারের সারা পৃথিবীতে ব্যাপক চাহিদা রয়েছে। বাংলাদেশেও জৈব খাবারের চাহিদা ধীরে ধীরে বেড়ে চলেছে। তবে জৈব খাবারের দাম কিছুটা বেশি।
সাধারণ মানুষ হাতের নাগালের মধ্যেই পাওয়া খাবারগুলোর খারাপ প্রভাব সম্পর্কে জানছে। তাই জৈব খাবারের প্রতি আগ্রহ বাড়ছে। অনেকেই এখন খাবার হিসেবে জৈব পণ্যই বেশি পছন্দ করছেন।
আড়াইডাঙা বিধানসভা কেন্দ্র
আড়াইডাঙা বিধানসভা কেন্দ্র ছিল ভারতের পশ্চিমবঙ্গ রাজ্যের মালদহ জেলার একটি বিধানসভা কেন্দ্র। এই কেন্দ্রটি মালদহ লোকসভা কেন্দ্রের অন্তর্গত ছিল।
২০০২ সালে গঠিত ভারতের সীমানা পুনর্নির্ধারণ কমিশনের নির্দেশিকা অনুযায়ী, মালদহ জেলার আড়াইডাঙা ও খড়বা বিধানসভা কেন্দ্র দু’টি অবলুপ্ত হয়। এই অঞ্চলে এখন দু’টি নতুন বিধানসভা কেন্দ্র গঠিত হয়েছে: চাঁচল ও মালতীপুর। অবশ্য আড়াইডাঙা এলাকাটি এখন রতুয়া বিধানসভা কেন্দ্রের অন্তর্গত।
১৯৭৭ সালে আড়াইডাঙা বিধানসভা কেন্দ্রটি গঠিত হয়। ভারতের কমিউনিস্ট পার্টি (মার্ক্সবাদী) প্রার্থী হাবিব মুস্তাফা ১৯৭৭ সালে ভারতের জাতীয় কংগ্রেস প্রার্থী মহম্মদ গফুরুর রহমানকে, ১৯৮২ সালে ভারতের জাতীয় কংগ্রেস প্রার্থী সাজ্জাদ আহমেদকে এবং ১৯৮৭ সালে ভারতের জাতীয় কংগ্রেস প্রার্থী আব্দুল হান্নানকে পরাজিত করেন। ১৯৯১, ১৯৯৬, ২০০১ ও ২০০৬ সালের বিধানসভা নির্বাচনে ভারতীয় জাতীয় কংগ্রেস প্রার্থী সাবিত্রী মিত্র ভারতের কমিউনিস্ট পার্টি (মার্ক্সবাদী) প্রার্থী হাবিব মুস্তাফাকে (১৯৯১),ভারতের কমিউনিস্ট পার্টি (মার্ক্সবাদী) প্রার্থী সেতারা বেগমকে (১৯৯৬ ও ২০০১) এবং ভারতের কমিউনিস্ট পার্টি (মার্ক্সবাদী) প্রার্থী সাদিকুল ইসলামকে (২০০৬) পরাজিত করেন।
স্টার ভারত
স্টার ভারত () একটি হিন্দি ভাষায় সম্প্রচারিত ভারতীয় টেলিভিশন চ্যানেল। ভারতভিত্তিক চ্যানেলটি স্টার ইন্ডিয়া কর্তৃক পরিচালিত হয়ে থাকে, যা সম্পূর্ণভাবে ২১ শতক ফক্সের মালিকানাধীন। স্টার ভারতের অনুষ্ঠানমালা মূলত সাধারণ বিনোদনমূলক চ্যানেল হিসেবে দৈনিক বিভিন্ন অনুষ্ঠান সম্প্রচারিত হয়ে থাকে।
এটিএন ইসলামিক টিভি
এটিএন ইসলামিক টিভি হচ্ছে একটি বাংলাদেশী ২৪ ঘন্টাব্যাপী সম্প্রচারিত ইন্টারভিত্তিক ইসলামিক ধর্মীয় টেলিভিশন চ্যানেল। চ্যানেলটি এটিএন মিডিয়া কর্পোরেশন বাংলাদেশ কর্তৃক পরিচালিত হয়ে থাকে এবং সম্পূর্ণভাবে একক মালিকানাধীন। ২০১৩ সালের ২৬ জুলাই তারিখে চ্যানেলটি আনুষ্ঠানিকভাবে চালু করা হয়। এটি এটিএন বাংলা এবং এটিএন নিউজ এর সহোদর চ্যানেল হিসেবে পরিচালিত হয়।
শেখ হাসিনা মেডিকেল কলেজ
শেখ হাসিনা মেডিকেল কলেজ বাংলাদেশের সিলেট বিভাগের হবিগঞ্জ জেলায় অবস্থিত একটি চিকিৎসা মহাবিদ্যালয়। ২০১৮ সালের ১০ জানুয়ারি ৫১ জন শিক্ষার্থী নিয়ে মেডিকেল কলেজটি তার শিক্ষা কার্যক্রম শুরু করে। 
এই কলেজটি হবিগঞ্জ জেলা সদর আধুনিক হাসপাতালে অস্থায়ী ক্যাম্পাস হিসেবে ক্লাস শুরু করেছে। শ্রেণীকক্ষ হিসেবে নব-নির্মিত ২৫০ শয্যাবিশিষ্ট হাসপাতালটির ৫ম ও ৬ষ্ট তলাকে নির্বাচন করা হয়েছে। পরবর্তীতে হবিগঞ্জ-লাখাই সড়কের পাশে সদর উপজেলায় প্রতিষ্ঠানটির নিজস্ব ক্যাম্পাস গড়ে তোলার পরিকল্পনা রয়েছে।
১লা জানুয়ারি ২০১৫ সালে এই মেডিকেল কলেজটিকে অনুমোদন দেয়া হয়। ২০১৬ সালের সেপ্টেম্বর মাসে কলেজটির প্রথম অধ্যক্ষ হিসেবে ডা. মো. আবু সুফিয়ানকে নিয়োগ দেয়া হয়। কিন্তু ক্লাস নেয়ার জন্য স্থান না পাওয়ায় তখন কোন শিক্ষার্থী ভর্তির জন্য অনুমোদন পায়নি। ফলে, ২০১৭-১৮ শিক্ষাবর্ষে ৫১ জন শিক্ষার্থী; যার মধ্যে ১৮ জন ছাত্র এবং ৩৩ জন ছাত্রী নিয়ে কলেজটির শিক্ষা কার্যক্রম শুরু হয়।
ডিবিসি নিউজ
ডিবিসি নিউজ হচ্ছে একটি বাংলাদেশী উপগ্রহ ভিত্তিক টেলিভিশন সংবাদ চ্যানেল। ২০১৬ সালের ২১ সেপ্টেম্বর তারিখে চ্যানেলটি আনুষ্ঠানিক যাত্রা শুরু করে। চ্যানেলটির চেয়ারম্যান হিসেবে ইকবাল সোবহান চৌধুরী, ব্যবস্থাপনা পরিচালক হিসেবে শহীদুল আহসান এবং প্রধান সম্পাদক হিসেবে মঞ্জুরুল ইসলাম দায়িত্ব পালন করছেন।
দৈনন্দিন খবরের পাশাপাশি ডিবিসি নিউজে প্রতিদিন নারী, কৃষি, বাণিজ্য, খেলা, রাজনীতি এবং প্রবাসীদের নিয়ে ‘বিশেষ’ খবর ও আলোচনার আয়োজন করা হয়। রাজকাহন নামে এখানে একটি জনপ্রিয় টকশো হয়ে থাকে।
ডিবিসি নিউজ পরিবেশিত অনুষ্ঠানসমূহের মধ্যে রয়েছে 
১. অন্যপক্ষ (নারীদের অধিকার ও সমসাময়িক নারী উন্নয়নমূলক আলোচনা অনুষ্ঠান) 
২. সমাধান সূত্র :(নারী ও শিশুদের বিভিন্ন সমস্যা ও তার সমাধানকল্পে আলোচনা অনুষ্ঠান) 
৩. টালিখাতা: ব্যবসা ও পুঁজিবাজার বিষয়ক আলোচনা অনুষ্ঠান 
৪। কৃষি কথা: কৃষি বিষয়ক আলোচনা অনুষ্ঠান 
৫: খেলা নিয়ে খেলা: দেশে বিদেশের খেলাধূলা নিয়ে আলোচনা অনুষ্ঠান 
৬: সংবাদ সম্প্রসারণ: দিনের বাছাই করা সংবাদের বিশ্লেষণধর্মী আলোচনা অনুষ্ঠান ৭: উপসংহার: বিষয় ভিত্তিক মাসব্যাপী আলোচনা অনুষ্ঠান 
৮: রাজকাহন: রাজনীতি বিষয়ক টক শো 
৯: এছাড়াও প্রতি ঘন্টায় রয়েছে দিনের বিশেষ সংবাদ এবং নতুন সংবাদ।
কিয়েরনান শিপকা
কিয়েরনান ব্রেনানন শিপকা (জন্ম নভেম্বর ১০, ১৯৯৯) একজন মার্কিন অভিনেত্রী। তিনি মার্কিন টেলিভিশন চ্যানেল এএমসি-তে প্রচারিত দৃশ্যকাব্যের ধারাবাহিক "মেড ম্যান"-এ স্যলি ড্রাপার ভূমিকায় অভিনয় করার জন্য এবং জনপ্রিয় মার্কিন শিশুতোষ চ্যানেল নিকেলোডিয়ন এ প্রচারিত এ্যনিমেশন ভিত্তিক ধারাবাহিক "" এর সৌজন্যে প্রচারিত ধারাবাহিক "দ্য লেজেন্ড অব কোরা"-এ জিয়োনা ভূমিকায় কন্ঠ দেবার জন্য পরিচিত। তিনি মার্কিন সম্প্রচার ভিত্তিক প্রতিষ্ঠান নেটফ্লিক্স-এর আসন্ন ধারাবাহিক "সাবরিনা"-তে সাবরিনা স্পেলম্যান হিসেবে অভিনয়ের করবেন বলে প্রকাশ করা হলে সমালোচনায় আসেন, এটি মূলত মার্কিন কমিক বই প্রকাশকারী প্রতিষ্ঠান আর্চি কমিক এর প্রকাশিত কমিক ধারাবাহিক "দ্য চিলিং এডভেন্চার্স অব সাবরিনা"-এর উপর ভিত্তি করে তৈরী করা হচ্ছে।
শিপকার জন্ম, মার্কিন যুক্তরাষ্ট্রের ইলিনয় রাজ্যের শিকাগো শহরে, জন ইয়ং শিপকা, যিনি একজন আবাসন বিকাশকারী, এবং আইরিন এন (বিবাহ পূর্ব ব্রেনেন) দম্পতির পরিবারে। তার একজন বোন রয়েছে, এবং তিনি মাত্র পাচঁ বছর বয়স থেকেই বিখ্যাত বলরুম নৃত্য শিখছেন। যখন তার বয়স ছিল মাত্র ছয় বছর, তখন তার পরিবার তার অভিনয় কর্মজীবনকে পরিপোষণ করার জন্য তাদের পূর্ব আবাসস্থল থেকে ক্যালিফোর্নিয়া রাজ্যের লস অ্যাঞ্জেলেস শহরে চলে আসেন।
শিপকা যখন একজন শিশু, তখন থেকেই তিনি ছাপা বিজ্ঞাপনে মডেলিং শুরু করেন। "মেড ম্যান" ধারাবাহিকটির অভিনয় শিল্পী দলের একজন হিসেবে,' ২০০৮ এবং ২০০৯ সালে, তিনি দৃশ্যকাব্যের ধারাবাহিকে একটি দল হিসেবে অসাধারণ অভিনয়ের জন্য স্ক্রিন এক্টর গিল্ড পুরষ্কার-বিভাগে স্ক্রিন এক্টর গিল্ড পুরষ্কার জয় করেন।
২০১৮ সালের জানুয়ারী মাসে ঘোষণা করা হয় যে, মার্কিন সম্প্রচার ভিত্তিক প্রতিষ্ঠান নেটফ্লিক্স-এর আসন্ন একটি ধারাবাহিকে "সাবরিনা স্পেলম্যান" ভূমিকায় অভিনয় করবেন, মার্কিন কমিক বই প্রকাশকারী প্রতিষ্ঠান "আর্চি কমিক"-এর একটি শাখা "আর্চি হরর" দ্বারা প্রকাশিত কমিক ধারাবাহিক "দ্য চিলিং এডভেন্চার্স অব সাবরিনা"-এর উপর ভিত্তি করে তৈরী করা।
শিপকা তার অনুপ্ররণা হিসেবে মার্কিন অভিনেত্রী গ্রেইস কেলি এর নাম উল্লেখ্য করেছেন। এছাড়াও শিপকা, থাইল্যান্ডীয় মুষ্টিযুদ্ধ মুই থাই'ও শিখেছেন।
প্যানিক এটাক
প্যানিক এটাক হলো এমন একটি রোগ যার কারণে একজন মানুষ হঠাত্‌ অতিরিক্ত উত্তেজিত হয়ে যায় এবং ভয় অনুভব করে। এসময় একজনের হৃৎপিণ্ড থমকে যায় বলে মনে হয় এবং শ্বাস নিতে পারেনা। এমনটা মনে হয় যেন সে পাগল হয়ে যাচ্ছে অথবা মারা যাচ্ছে। প্যানিক এটাকের যথাযথ চিকিৎসা করা না হলে এটি প্যানিক ডিসর্ডারের দিকে ধাবিত করে এবং অন্যান্য জটিলতাও সৃষ্টি করতে পারে। এর কারণে এমনকি একজনের দেহের সাধারণ কার্যাবলিও থমকে যেতে পারে। কিন্তু যদি দ্রুত চিকিৎসা নেওয়া হয় তাহলে প্যানিক এটাক সমস্যাটি দূর হয়ে যেতে পারে অথবা এর প্রকোপ কমানো যেতে পারে এবং পরবর্তীতে একজন সাধারণ জীবনযাপনও করতে পারেন।
প্যানিক এটাক হলো ভয়ের তরঙ্গ যা অপ্রত্যাশিত ঘটনা থেকে জন্ম নেয় এবং একজন মানুষকে ভয়ের অতিশায্যে নিয়ে যায়। কোনো আগাম বার্তা ছাড়াই এটি একজন মানুষকে আক্রমণ করে। এর কোনো পরিষ্কার কারণ পাওয়া যায়নি। এমনকি একজন বিশ্রামায়িত অথবা ঘুমন্ত মানুষকেও এটি আক্রমণ করতে পারে।
প্যানিক এটাক কারো জীবনে কখনো হয়তো এক-দুইবার ঘটে থাকে। কিন্তু এমন কিছু মানুষ আছে যাদের কিছু দিন পরপরই প্যানিক এটাক হয়। পুনঃপুন প্যানিক এটাক সাধারনত কিছু নির্দিষ্ট কারণে বা পারিপার্শ্বিকতায় হয়ে থাকে। যেমন- কেউ কথা বলছে অথবা হাঁটছে এমন সময় প্যানিক এটাক হয়ে থাকে। বিশেষত পূর্বে প্যানিক এটাক হয়েছে যে পারিপার্শ্বিক অবস্থায় সেই অবস্থায় যদি পড়ে তাহলে আবার প্যানিক এটাক হওয়ার সম্ভাবনা থাকে। অর্থাৎ এমন কোনো ঘটনা যা কাউকে পূর্বে বিপদে ফেলেছিল এবং সে তা থেকে বেরুতে পারেনি এমন অবস্থায় পড়লে প্যানিক এটাক ঘটে।
যে কেউই জীবনে এক দুইবার এই প্যানিক এটাকের শিকার হতে পারে যদিও সে সুস্বাস্থ্যবান এবং সুখী হয়। তাছাড়া কারো আবার অন্যসব ব্যাধি যেমন প্যানিক ব্যাধি, সামাজিক ফোবিয়া, অথবা হতাশা থেকে এই প্যানিক এটাক দেখা দিতে পারে। তবুও একে প্রতিহত করা আছে। প্যানিক এটাক মোকাবিলা করার কিছু কৌশল আছে যা প্যানিক এটাকের লক্ষণ দেখা দেইলে একজন ব্যবহার করতে পারে। আবার অন্যান্য অনেক কার্যকরি চিকিৎসাও আছে এর জন্য।
পূর্বে মনে করা হতোনা যে প্যানিক এটাক একটি চরম মানসিক অবস্থা। ১৯৮০ সালে "ডায়াগনস্টিক এন্ড স্ট্যাটিস্টিক্যাল ম্যানুয়াল (ডিএসএম)-৩" প্রতিষ্ঠিত হওয়ার আগে পর্যন্ত পৃথক পৃথক মেডিক্যাল কলেজে পৃথকভাবে এই নিয়ে গবেষণা চলে। ছয়টি গবেষণা থেকে ডিএসএম-৩ প্যানিক এটাক ও পুনঃপুন প্যানিক এটাক এর প্রাদুর্ভাব সময়কাল এভাবে সংজ্ঞায়িত হয়েছে- সাধারণ জনগণের মধ্যে পুরুষ ও নারীর যথাক্রমে ২.৭% এবং ৭.১%। পুরুষদের থেকে মহিলারা দ্বিগুণ প্যানিক এটাকের শিকার হয় এবং মহিলাদের পুরুষদের সাতগুণ পুনরায় প্যানিক এটাক হয়। সাধারণ মানুষের মধ্যে প্রতি দশ জন এ একজন এই প্যানিক এটাকের শিকার হন।
প্যানিক ব্যাধি'র প্রাদুর্ভাব নিয়ে সুইজারল্যান্ড এর জুরিখ বিশ্ববিদ্যালয় একটি গবেষণা করে যেখানে ৫৯১ জন মানুষকে ১৫ বছর ধরে পর্যবেক্ষণ করা হয়। যাদের পরিবারের পূর্বের প্যানিক ব্যাধি এবং প্যানিক এটাকের ইতিহাস ছিল তারাই এই প্যানিক এটাকের শিকার হয়। প্যানিক এটাকের সাথে অন্যান্য মানসিক ব্যধিরও ঘনিষ্ঠ সম্পর্ক আছে যেমন- হতাশা ( ম্যাজর ডিপ্রেশন, বাইপোলার ডিসর্ডার ইত্যাদী), আগোরাফোবিয়া, সামাজিক ফোবিয়া, নির্দিষ্ট ফোবিয়া, অবসেসিভ কম্পালসিভ ডিসর্ডার। এছাড়াও এলকোহল এবং তামাকের সাথেও এর কিছুটা সম্পর্ক আছে। প্যানিক এটাক এবং প্যানিক ব্যাধি একই রোগ।
লোপামুদ্রা রাউত
লোপামুদ্রা রাউত হচ্ছেন ভারতের মহারাষ্ট্রের একজন ভারতীয় মডেল এবং সুন্দরী প্রতিযোগিতায় শিরোপাধারী। তিনি ২০১৬ সালে মিস ইউনাইটেড মহাদেশ ভারত ২০১৬-এ ভারতের হয়ে প্রতিনিধিত্ব করেন এবং সেখানে ২য় রানার-আপ হন। তিনি ভারতের জন্য সেরা "শ্রেষ্ঠ জাতীয় পরিচ্ছদ" পুরস্কারও জয়লাভ করেছিলেন। এই পুরস্কারটি তার পূর্বে ২০১৪ সালে গাইল নিকোল দা সিলভা এবং ২০১৫ সালে সুশ্রী শ্রেয়া মিশ্রা জয়লাভ করেছেন। তিনি ২০১৬ সালে কালারসে সম্প্রচারিত জনপ্রিয় ভারতীয় রিয়্যালিটি অনুষ্ঠান বিগ বস ১০-এ অংশগ্রহণ করেন, সেখানে তিনি ২য় রানার-আপ হয়েছিলেন।
লোপামুদ্রা রাউত হচ্ছেন একজন তড়িৎ প্রকৌশলী। তিনি ২০১৪ সালে জি. এইচ. রাইসনি কলেজ অফ প্রকৌশল নাগপুর থেকে ইলেকট্রিক্যাল ইঞ্জিনিয়ারিং-এ বি.এ. সম্পন্ন করেন।
ক্ষণিক চরিত্রাভিনয়
ক্ষণিক চরিত্রাভিনয় (, Cameo appearance বা সংক্ষেপে cameo) পরিবেশন শিল্পকলার কোন একটি শিল্পকর্মে কোন 
পূর্ব-পরিচিত ব্যক্তির খুবই স্বল্পস্থায়ী চরিত্রে অভিনয় বা কন্ঠপ্রদানকে বোঝায়। সাধারণত শিল্পকর্মের বর্ণনায় ব্যক্তিটির পরিচয় দেওয়া হয় না কিংবা তারা স্বনামেই অভিনয় করেন। এই চরিত্রগুলি সাধারণত খুবই ক্ষুদ্র সময়ের জন্য হয় এবং বেশিরভাগ ক্ষেত্রেই কোন সংলাপ থাকে না। বিখ্যাত ব্যক্তি, চলচ্চিত্র পরিচালক, সংগীতশিল্পী ও ক্রীড়াবিদরা সাধারণত এ ধরনের ক্ষণিক চরিত্রে অভিনয় করেন। অনেক সময় চলচ্চিত্র নির্মাণকুশলীদের কেউও ক্ষণিক চরিত্রে অভিনয় করতে পারেন, যেমন আলফ্রেড হিচকক প্রায়ই ক্ষণিক চরিত্রাভিনয় করতেন।
বেনিয়াপুকুর বালিগঞ্জ বিধানসভা কেন্দ্র
বেনিয়াপুকুর বালিগঞ্জ বিধানসভা কেন্দ্র ছিল ভারতের পশ্চিমবঙ্গ রাজ্যের একটি বিধানসভা কেন্দ্র। ১৯৫২ সালের বিধানসভা নির্বাচনেই শুধুমাত্র এই কেন্দ্রে ভোটগ্রহণ হয়েছিল। ১৮৮৯ সালে বেনিয়াপুকুর ও বালিগঞ্জ অঞ্চল দু’টি কলকাতা পৌরসংস্থার অন্তর্ভুক্ত হয়। বেনিয়াপুকুর-বালিগঞ্জই ছিল কলকাতার একমাত্র দুই আসন-বিশিষ্ট বিধানসভা কেন্দ্র। একটি আসন তফসিলি জাতির প্রার্থীদের জন্য সংরক্ষিত ছিল এবং অপর আসনটি ছিল অসংরক্ষিত।
উক্ত নির্বাচনে দু’টি আসনে জয়লাভ করেছিলেন যোগেশচন্দ্র গুপ্ত ও পুলিনবিহারী খাতিক। দু’জনেই ছিলেন ভারতীয় জাতীয় কংগ্রেস প্রার্থী। নির্দল প্রার্থীদের মধ্যে প্রতিদ্বন্দ্বিতা করেছিলেন পাকিস্তানের প্রাক্তন মন্ত্রী যোগেন্দনাথ মণ্ডল ও ড. এ. এম. ও. গনি।
জিরো (২০১৮-এর চলচ্চিত্র)
জিরো হচ্ছে হিমাংশু শর্মা রচিত এবং আনন্দ এল. রায় পরিচালিত একটি প্রণয়ধর্মী নাট্য চলচ্চিত্র। চলচ্চিত্রটির যৌথ প্রযোজক আনন্দ এল. রাই এবং রেড চিলি'স এন্টারটেইনমেন্টের গৌরি খান। শাহরুখ খান, ক্যাটরিনা কাইফ এবং আনুশকা শর্মা চলচ্চিত্রটির বিভিন্ন চরিত্রে অভিনয় করেছেন। চলচ্চিত্রটির গল্পে শাহরুখ খান একজন বামনের চরিত্রে অভিনয় করেছেন, যে কিনা সুপারস্টার কাইফের প্রেমে পড়েছে। অপরদিকে আনুশকা শর্মা একজন মানসিক প্রতিবন্ধীর চরিত্রে অভিনয় করেছেন।
২০১২ সালে চলচ্চিত্রটির ব্যাপারে আলোচনা শুরু হলেও ২০১৬ সালে এর ঘোষণা দেয়া হয়। এটি আনন্দ এল রায় এবং খানের প্রথম যুগল কাজ। অবশ্য ক্যাটরিনা কাইফ, শাহরুখ খান এবং আনুশকা শর্মাকে পূর্বেও একসাথে পর্দায় দেখা গেছে। এই চলচ্চিত্রের মাধ্যমে শাহরুখ খান ও আনুশকা শর্মা চতুর্থ বারের মত পর্দায় জুটি বেঁধেছেন। ছবিটি ২০১৮ সালের ২১শে ডিসেম্বর মুক্তি পায়।
পরিচালক আনন্দ এল রাই ২০১২ সালের কৃষ চলচ্চিত্রটি দেখার পর ভারতীয় চলচ্চিত্রে নিজস্ব ধরানার সুপারহিরোর অভাববোধ করেন। তারমতে, নিজেকে ছোট করে দেখার মানসিকতার দরুণ এমনটি হচ্ছে। আর এই চিন্তাই রাইকে পরবর্তীতে একজন বামনের দৃষ্টিতে জীবন দেখার অনুপ্রেরণা যোগায়।
প্রথমে চলচ্চিত্রটির নাম "ক্যাটরিনা মেরি জান" রাখা হলেও, তা দর্শকদের চলচ্চিত্রটি ক্যাটরিনাকে নিয়ে বতৈরি এমন ধারণা দিতে পারে এরকম শংকা থেকে নাম পালটানো হয়েছে।  একাধিক নাম এর মাঝে এই চলচ্চিত্রটির জন্য প্রযোজকমন্ডলী চিন্তা করেছেন এবং তিনবার ভিন্ন নামে রেজিস্টারও করেছেন। সবশেষে, চলচ্চিত্রের নাম ""জিরো" "বলে সিদ্ধান্ত নেয়া হয়। বলিউড হাঙ্গামার এক রিপোর্টে ""জিরো"" চলচ্চিত্রের বাজেট প্রায় ১৫০ কোটি রুপি বলে দাবী করা হলেও  রাই এই দাবী নাকচ করে দেন। হিমাংশু শর্মা, চিত্রনাট্যকার নিশ্চিত করেছেন এটি একটি রোমান্টিক ড্রামা ঘরানার চলচ্চিত্র। তার মতে, এতে গল্পটি কোন ব্যক্তিকে ঘিরে আবর্তীত নয় বরং এর মধ্যকার চরিত্রগুলোকে ঘিরে গল্প গড়ে উঠেছে।
সিরাজুল ইসলাম (আইনজীবী)
নওয়াব সিরাজুল ইসলাম (১৮৪৫ - ১৯২৩) হলেন বাংলাদেশের একজন প্রখ্যাত আইনজীবী ও সমাজসেবক। তিনি ঢাকা বিশ্ববিদ্যালয় প্রতিষ্ঠায় বিশেষ ভুমিকা রাখেন।
সিরাজুল ইসলাম ১৮৪৫ সালে তৎকালীন ব্রাহ্মণবাড়ীয়ার নবীনগরের পিয়ারাকান্দিতে জন্মগ্রহণ করেন। তার পিতার নাম কাজী মুহম্মদ কাজেম।
ঢাকা বিশ্ববিদ্যালয় প্রতিষ্ঠার জন্য বিশেষভাবে প্রচেষ্টা চালান এবং ঢাকা বিশ্ববিদ্যালয় প্রতিষ্ঠার জন্য ১৯১২ সালে গঠিত নাথান কমিশন-এর একজন সদস্য ছিলেন তিনি। এছাড়াও তিনি বেল ইসলামিয়া ছাত্রাবাস, বরিশাল প্রতিষ্ঠায়ও বিশেষ ভুমিকা রাখেন।
ইবরাহিম খান ফতেহ জঙ্গ
ইবরাহিম খান ফতেহ জঙ্গ হলেন সুবহা বাংলার একজন প্রখ্যাত প্রশাসক। তিনি ছিলেন একজন উদার মনা শাসক এবং মাসুম খান ও অন্যান্য জমিদার ও বিদ্রোহীদের মুক্তির বিষয়ে মুঘল দরবারে বিশেষ ভূমিকা পালন করেন।
১৬২৩ সালে মুঘল সম্রাট জাহাঙ্গীরের সাথে তার পুত্র যুবরাজ শাহজাহানের রাজ্য নিয়ে সমস্যার সৃষ্টি হয় এবং যুবরাজ বিদ্রোহ করে সম্রাটের বিরুদ্ধে যুদ্ধ ঘোষনা করেন। এর সূত্র ধরে ১৬২৪ সালে রাজমহলের যুদ্ধে বিদ্রোহী যুবরাজ শাহজাহান মুঘল বাহিনীর সাথে সংঘর্ষে লিপ্ত হন যাতে মুঘল বাহিনীকে নেতৃত্ব দেন সুবাহদার ইবরাহিম খান ফতেহ জঙ্গ এবং এই যুদ্ধক্ষেত্রেই ইবরাহিম খান ২০ এপ্রিল মৃত্যু বরণ করেন। রাজমহলে তার সমাধি সৌধ রয়েছে।
ভানুমতী (মহাভারত)
ভানুমতী (দেবনাগরী:भानुमती, আই.এ.এস.টি:"Bhānumatī") হলেন ভারতীয় মহাকাব্য মহাভারতের একটি চরিত্র।তিনি হলেন দূর্যোধন, প্রধান প্রতিদ্বন্দ্বী ব্যক্তি এবং কালি (দৈত্য) এর একজন অবতার।
মহাভারত অনুযায়ী, দূর্যোধন ভানুমতী, সুন্দর বর্ণের কুমারী, -কে তার স্বয়ম্বর থেকে সর্বশ্রেষ্ঠ বন্ধু কর্ণের তার(ভানুমতী) দ্বারা প্রত্যাখ্যানের উত্তেজনার বষে তাকে অপহরণ করতে সাহায্যে করেন।
কুরুক্ষেত্রের যুদ্ধে ভানুমতীর শাশুড়ি গান্ধারী কৃষ্ণকে পরবর্তী অনুসরণ অনুযায়ী তার ব্যাখ্যা দেন।
বায়ু
বায়ু
বায়ু পৃথিবীর চারদিক বেষ্টনকারী গ্যাসীয় আবরণ যা পৃথিবীর অভিকর্ষের টানে পৃথিবী-সংশ্লিষ্ট হয়ে রয়েছে। বায়ুমন্ডল পৃথিবীর জীবজগৎকে ক্ষতিকর বিকিরণ এবং মহাজাগতিক ধ্বংসাবশেষ থেকে রক্ষা করে। নানাবিধ গ্যাসের মিশ্রণে বায়ু গঠিত, যার মধ্যে নাইট্রোজেন ও [[অক্সিজেনের পরিমাণ সর্বাধিক। [[ফুসফুস]] মারফত বায়ুর [[অক্সিজেন]] গ্রহন করেই আমরা বেঁচে আছি। তবে বায়ুর গঠন স্থির নয়। এর প্রধান পরিবর্তনশীল দুটি উপাদান হলো [[জলীয় বাষ্প]] ও [[কার্বন ডাই অক্সাইড]]।
[[নাইট্রোজেন]] ৭৮.০৯%, [[অক্সিজেন]] ২০.৯৫%, [[আর্গন]] ০.৯৩%, [[কার্বন ডাই অক্সাইড]] ০.০৩% এবং সামান্য পরিমাণে [[নিয়ন]], [[হিলিয়াম]], [[মিথেন]], [[ক্রিপটন]], [[হাইড্রোজেন]], [[জেনন]] এবং [[ওজোন]]। ওজোন গ্যাসের ঘনত্ব উচ্চমাত্রায় পরিবর্তনশীল। এর সৃষ্টি ও ধ্বংস উভয়ই হয়ে থাকে অতি বেগুনী রশ্মি এবং অবলোহিত বিকিরণের (অবলোহিত বিকিরণ) শোষণের দ্বারা। এই গ্যাসের অধিকাংশই অধিক উচ্চতায় পাওয়া যায়। আবহবিদ্যায় এই গ্যাস অত্যন্ত গুরুত্বপূর্ণ, কেননা এটি সূর্যের অতি বেগুনী রশ্মি ও অবলোহিত বিকিরণ [[শোষণ]] করে। বায়ুর [[কার্বন ডাই অক্সাইড]] [[গ্যাস]] অবলোহিত বিকিরণের মাধ্যমে [[পৃথিবী]] থেকে তাপক্ষয়ের প্রক্রিয়াকে বাধা প্রদান করে। বিশ্বব্যাপী [[জীবাশ্ম জ্বালানি]] (যেমন, [[কয়লা]] ও [[খনিজ তৈল]])-র ব্যাপক দহন বিংশ শতাব্দীর প্রথমার্ধে বায়ুতে কার্বন-ডাই-অক্মাইড গ্যাসের পরিমাণ প্রায় ১২% বৃদ্ধি করেছে। এর ফলে উল্লিখিত সময়ে পৃথিবীর গড় উষ্ণতা ১.১°সে বৃদ্ধি পেয়েছে।
হিন্দু পুরাণ মতে বায়ু হচ্ছে বাতাসের দেবতা, যাঁকে প্রায়শই ইন্দ্রের সঙ্গী অথবা কখনো কখনো ইন্দ্রের সমকক্ষ হিসেবে মনে করা হয়। তিনি সহস্র অশ্বচালিত একটি রথে আসীন। পরবর্তীতে চারটি তোতা পাখী টানা একটি রথে বায়ুকে আসীন হিসেবে চিত্রিত করা হয়। বেদে যদিও বায়ুর মর্যাদা ইন্দ্র অথবা সূর্যের সমকক্ষ নয়, তথাপি তাঁকে জলদেবতা বরুণের মিত্র হিসেবে সম্মানিত করা হয়েছে। বেদের পুরুষসূক্তে তাঁকে পুরুষের পুত্র বলে উল্লেখ করা হয়েছে।
রামায়ণে বায়ু পবন নামেও পরিচিত এবং রামের অন্যতম মিত্র হনুমানের পিতা হিসেবে উপস্থাপিত। বায়ুর সহধর্মিণীর নাম অঞ্জনা। মহাভারতে বায়ুর ভূমিকা অত্যন্ত গুরুত্বপূর্ণ। সেখানে ইন্দ্রের সহযোগী হিসেবে এবং মেনকার সাহায্যকারী হিসেবে বায়ু চিহ্নিত। কুন্তি বায়ুর নিকট সন্তান যাচ্ঞা করলে বায়ু তাঁকে একটি পুত্র সন্তান দান করে, যাঁর নাম ভীমসেন। কুরুক্ষেত্রে বায়ু শক্তিশালী বায়ুবাস্ত্র পরিচালনা করার কলাকৌশল প্রদর্শন করে অর্জুনকে সাহায্য করেন, স্কন্দকে দুজন সহচর প্রদান করে সাহায্য করেন এবং শরশয্যায় ভীষ্মের মৃত্যুকালে দর্শন দান করেন। বায়ুকে অনিল (শ্বাস-প্রশ্বাস), স্পর্শন (স্পর্শকারী), গন্ধবহ (ঘ্রাণ বহনকারী), সদাগত (বর্ষব্যাপী প্রবহমান) প্রভৃতি নামেও অভিহিত করা হয়। এর মধ্য দিয়ে বায়ুর মৌলিক গুণাগুণসমূহ ফুটে উঠেছে। ভাস্কর্য এবং প্রতিমা নির্মাণে বায়ুকে নীল বর্ণধারী দুই বা চার হস্তবিশিষ্ট আকৃতিতে উপস্থাপন করা হয়ে থাকে। চার হস্তবিশিষ্ট আকৃতির বেলায় বায়ু তার সম্মুখের হাতদুটিতে ভর করে আশীর্বাদ ও অভয় প্রদর্শনের মুদ্রায় দাঁড়িয়ে থাকে, আর পশ্চাৎদেশের হাতদুটিতে থাকে একটি কেতন ও একটি পাখা। তাঁর হাতের পাখাটি বায়ুপ্রবাহের প্রতিকী নিদর্শন।
বৌদ্ধ ধর্ম-দর্শনানুসারে বায়ু আট দিকপালের একজন এবং উত্তর-পশ্চিম বায়ুকোণের দায়িত্বপ্রাপ্ত। বৌদ্ধদের মতো জৈনরাও বিশ্বাস করে যে, বায়ু একাধিক দিকপালের অন্যতম।
[[বিষয়শ্রেণী:বায়ুমণ্ডল]]
মহাভারত (২০১৩-এর টিভি ধারাবাহিক)
মহাভারত হলো স্টার প্লাসের একটি ভারতীয় হিন্দি ভাষার পুরাণ টেলিভিশনের ধারাবাহিক নাটক যা মূলত সংস্কৃত উপাখ্যান মহাভারত উপর ভিত্তি করে বানানো। এটি একই নামে ১৯৮৮-এর টিভি ধারাবাহিকের পুনর্করণ। এটি স্টার প্লাসে ১৬ সেপ্টেম্বর, ২০১৩ থেকে ১৬ আগস্ট, ২০১৪ পর্যন্ত চলে।
এটি স্বস্তিকা প্রোডাকশন প্রাইভেট লিমিটেড দ্বারা প্রযোজিত যার অভিনয়ে আছেন শ্রীকৃষ্ণ হিসেবে সৌরভ রাজ জৈন, অর্জুন হিসেবে শাহির শেখ, দ্রৌপদী হিসেবে পূজা শর্মা, কর্ণ হিসেবে অহম শর্মা, ভীষ্ম হিসেবে আরভ চৌধুরী, দুর্যোধন হিসেবে অর্পিত রাঙ্কা।
"মহাভারত" হস্তিনাপুরের সিংহাসনের যে গল্প তাকে পুনর্প্রদর্শন করে, সেই রাজ্য যা কুরু বংশের শাসিত যার শাসনব্যবস্থার জন্য কৌরব এবং পাণ্ডবদের প্রতিদ্বন্দ্বিতা হয়। দু্র্যোধন এবং যুদিষ্ঠির দুইজনই বংশ দ্বারা প্রথমে সিংহাসনের উত্তরাধিকারী হওয়ার দাবি করেন। দু্র্যোধন,যিনি বয়স্ক পাণ্ডব যুদিষ্টির থেকে ছোট।
কুন্তি ঋষি দুর্বাসা থেকে একটি বর অর্জন করেন, যাতে তিনি যেকোনো দেবতাকে আবাহন করতে এবং তার সন্তান ধারণ করতে পারবেন। কৌতুহলের বষে, তিনি বরটিকে পরীক্ষা করার সিদ্ধান্ত নেন এবং মন্ত্রটি উচ্চারণ সূর্য দেবতাকে আহ্বান করেন এবং একটি শিশু হস্তান্তর করা হয়, কর্ণ। কুন্তি, একজন অবিবাহিত মা, একটি ভারী হৃদয়ের সাথে কর্ণকে গঙ্গা নদীর উপরে ভাসিয়ে দেন, যাতে বিবাহের আগে একটি সন্তান রাখার বিমূঢ়তা এড়াতে পারেন। পাণ্ডুর সাথে বিবাহের পর, কুন্তি অন্যান্য দেবতাকে আবাহন করেন এবং তার পুত্র, যুধিষ্ঠির, ভীম, অর্জুন, নকুল এবং সহদেব(মাদ্রী থেকে) পান। না কর্ণ, না পাণ্ডবরা কুরুক্ষেত্রের যুদ্ধের শেষ পর্যন্ত কর্ণের আসল পরিচয় জানতেন। কর্ণ তার জীবনের সবসময়ে দুর্ভাগ্যের বিরুদ্ধে লড়াই করতেন, এবং একজন রথচালকের পুত্র হিসেবে প্রায়ই তার সাথে দুর্ব্যবহার করা হতো। (অধিরথ, একজন রথচালক এবং তার স্ত্রী রাধা কর্ণ-কে গঙ্গা নদীর তীরে পান এবং তাদের আপন করে বড় করেন।) দুর্যোধন, পাণ্ডবদের মারাত্মক শত্রু ছিলেন একমাত্র ব্যাক্তি যিনি কর্ণকে সমর্থন করেন, তখনও যখন পাণ্ডব ভাইয়েরা তার একজন দক্ষ ধনুকধারী হয়েও একটি নিম্ন বর্ণের হওয়ার জন্য অপমান করেন। এভাবে কর্ণ তার জীবনকালের সবসময়ে রক্ষা করার এবং কুরুক্ষেত্রের যুদ্ধে পাণ্ডবদের বিরুদ্ধে তার পক্ষে হয়ে লড়াই করার প্রতিজ্ঞা করেন।
যখন ভীষ্ম তার অন্ধ ভাইপো ধৃতরাষ্ট্রের জন্য বিয়েতে গান্ধারীর হাত চান, তার ভাই শকুনি প্রচণ্ড রেগে যান। কিন্তু পরে তিনি একমত হন যখন ভীষ্ম তাদের বিশ্বাস করান যে ধৃতরাষ্ট্র হস্তিনাপুরের ভবিষ্যত রাজা হবেন।
স্টার এই প্রকল্পে ₹১০০ কোটি রুপি (১৬ মিলিয়ন মার্কিন ডলার) ব্যয় করে এবং বাজার বিপণনের জন্য ₹২০ কোটি রুপি (৩.১ মিলিয়ন মার্কিন ডলার) ব্যয় করে, এটি তার সময়ের সবচেয়ে ব্যয়বহুল টিভি সিরিজ তৈরি করা হয়। ভারতের সবচেয়ে ব্যয়বহুল টিভি শো হওয়ার রেকর্ডটি পোরস টিভি শো দ্বারা ভেঙ্গে যায়।
প্রযোজক সিদ্ধার্থ কুমার তিওয়ারির মতে, দ্রৌপদীকে বিবস্ত্রা (কাপড় খোলানো) ক্রম অনুসারে তিওয়ারির পরিচালনায় এটি চিত্রগ্রহণ করতে ২০ দিনের সময় লাগে।
রাজভবন (ছত্তীসগঢ়)
ছত্তীসগঢ় রাজভবন হচ্ছে ছত্তীসগঢ়ের রাজ্যপালদের সরকারি বাসভবন। এটি ছত্তীসগঢ়ের রাজধানী রায়পুর অবস্থিত। ছত্তীসগঢ়ের বর্তমান রাজ্যপাল হচ্ছেন বলরাম দাস তান্ডন।
নিউফাউন্ডল্যান্ড ও লাব্রাডর
নিউফাউন্ডল্যান্ড এবং লাব্রাডর (, ; ; Newfoundland Irish: "Talamh an Éisc agus Labradar") হচ্ছে কানাডার সবচেয়ে পূর্বপ্রান্তে অবস্থিত একটি প্রদেশ। প্রদেশটি কানাডার আটলান্টিক অঞ্চলে অবস্থিত, এটি নিউফাউন্ডল্যান্ড দ্বীপ এবং উত্তর-পশ্চিমে মূল ভূখন্ড লাব্রাডর নিয়ে গঠিত, এই মোট সংযুক্ত এলাকা । ২০১৩ সালে, প্রদেশের আনুমানিক জনসংখ্যা ছিল ৫২৬,৭০২ জন। প্রদেশের জনসংখ্যার প্রায় ৯২% নিউফাউন্ডল্যান্ড দ্বীপে (এবং এর প্রতিবেশী ছোট দ্বীপসমূহে) বসবাস করে, যাদের অর্ধেকের অধিক এভালন উপদ্বীপে বাস করে।
প্রদেশটি কানাডার সবচেয়ে ভাষাগতভাবে সমজাতীয়, ২০০৬ সালের আদমশুমারি অনুযায়ী ৯৭.৬% অধিবাসীরা ইংরেজীকে (নিউফাউন্ডল্যান্ড ইংরেজী) তাদের মাতৃভাষা হিসাবে স্বীকার করেছে। ঐতিহাসিকভাবে, নিউফাউন্ডল্যান্ড ফরাসি এবং আইরিশের সেইসাথে অনন্য বৈচিত্র্যের পাশাপাশি বিলুপ্ত বথুক ভাষারও বাসস্থান ছিল।
নিউফাউন্ডল্যান্ড এবং লাব্রাডরের রাজধানী এবং বৃহত্তম শহর, সেন্ট জন ।জনসংখ্যা অনুযায়ী এটি কানাডার ২০ তম বৃহত্তম মহানগর এলাকা এবং এটি প্রদেশের মোট জনসংখ্যার প্রায় ৪০ শতাংশের বাসস্থান। সেন্ট জন হচ্ছে সরকারের আসন, হাউস অফ এসেম্বলি অফ নিউফাউন্ডল্যান্ড এবং লাব্রাডর ও সর্বোচ্চ আদালত, নিউফাউন্ডল্যান্ড এবং ল্যাব্রডার সুপ্রিম কোর্ট (আপীল আদালত) এর দপ্তর।
মহামন্দার ফলে সৃষ্ট বিশাল অর্থনৈতিক সংকট এবং প্রথম বিশ্বযুদ্ধে নিউফাউন্ডল্যান্ডের অংশগ্রহনের পরিনামের ফলে প্রথমে এটি যুক্তরাজ্যেরর উপনিবেশ এবং তারপর যুক্তরাজ্যের প্রভুত্বের ফলে, নিউফাউন্ডল্যান্ড ১৯৩৩ সালে তার স্বাধীনতা ত্যাগ করেছে। দশম প্রদেশ হিসেবে মার্চ ৩১, ১৯৪৯-এ এটি "নিউফাউন্ডল্যান্ড" হিসেবে কানাডীয় কনফেডারেশনে যোগ দেয়। ডিসেম্বর ৬, ২০০১-এ, কানাডীয় সংবিধানে একটি সংশোধনী তৈরি করে প্রদেশটির আনুষ্ঠানিক নাম "নিউফাউন্ডল্যান্ড এবং লাব্রাডর" করা হয়।
"নিউফাউন্ডল্যান্ড" নামটি পর্তুগিজ "টেরা নোভার" অনুবাদ, যা আক্ষরিকভাবে "নতুন ভূমি" বলে অভিহিত হয়, এছাড়াও এটি প্রদেশটির দ্বীপ অংশের (Terre-Neuve) জন্য ফরাসি নামেও প্রতিফলিত হয়। গোড়ার দিকে পর্তুগিজ অনুসন্ধানের প্রভাবও লাব্রাডরের নামের ক্ষেত্রে প্রতিফলিত হয়, যা পর্তুগিজ নাবিক জোয়াও ফার্নান্দেস লাব্রাডর এর ডাক নাম থেকে এসেছে।
ইনুকিটুটুট ভাষায় (নুনাৎসিয়াভুটের মধ্যে কথিত) লাব্রাডর এর নাম নুনতাউক হয়, যার অর্থ "বড় জমি" (লাব্রাডরের জন্য একটি সাধারণ ইংরেজি উপনাম)। নিউফাউন্ডল্যান্ডের ইনটাইটিটুট নাম ইকরকুলিক্লুক অর্থ "place of many shoals" ।
নিউফাউন্ডল্যান্ড ও লাব্রাডরে ৫১৯,৭১৬ জন মানুষ বসবাস করে যার অর্ধেকেরও বেশি নিউফাউন্ডল্যান্ডের এভালন উপদ্বীপে বসবাস করে, যেটি রাজধানী এবং ঐতিহাসিকভাবে প্রথম বসতির স্থান। ২০০৬ সাল থেকে, প্রদেশের জনসংখ্যা ১৯৯০-এর দশকের প্রথম দিক থেকে প্রথমবারের মতো বৃদ্ধি পেতে শুরু করেছে। ২০০৬ সালের আদমশুমারিতে প্রদেশের জনসংখ্যা ২০০১ সালের তুলনায় ১.৫% কম এবং ৫০৫,৪৬৯ এ দাঁড়িয়েছে। কিন্তু ২০১১ সালের আদমশুমারি অনুযায়ী জনসংখ্যা ১.৮% বেড়েছে।
ক্যাটিনেশন
ক্যাটিনেশন: যে ধর্মের জন্য কার্বন পরমাণুগুলি পরস্পর সমযোজী বন্ধনের (এক-বন্ধন, দ্বি-বন্ধন, ত্রি-বন্ধন) সাহায্যে পরস্পর যুক্ত হয়ে সুস্থিত কার্বন শৃঙ্খল গঠন করে, কার্বন পরমাণুর সেই বিশেষ ধর্মকে ক্যাটিনেশন বলে।
নগ্নবীজী উদ্ভিদ
যে সকল উদ্ভিদের ফুল ও বীজ হয় কিন্তু ফুলে গর্ভাশয় নেই বলে ফল উৎপন্ন হয়না বিধায় বীজ নগ্ন অবস্থায় থাকে তাদের নগ্নবীজী বা ব্যক্তবীজী উদ্ভিদ (Gymnosperm) বলে। নগ্নবীজী উদ্ভিদ সজীব উদ্ভিদগুলোর মধ্যে প্রাচীন। গ্রিক শব্দ "Gymnos" = নগ্ন ও "spermos" = বীজ থেকে "Gymnospermae" শব্দটি উদ্ভূত হয়েছে।
মসবর্গীয় উদ্ভিদ
মসবর্গীয় উদ্ভিদ গ্রুপের উদ্ভিদগুলো হচ্ছে অপুষ্পক উদ্ভিদ। এ জাতীয় উদ্ভিদগুলোর ভ্রূণ উৎপন্নকারী গ্যামেটোফাইটিক সদস্য পরিবহন টিস্যুবিহীন এবং থ্যালয়েড অথবা কোমল কাণ্ড ও পাতাযুক্ত, রাইজয়েডযুক্ত, বহুকোষী জননাঙ্গ ধারন এবং জনন অঙ্গের চারদিক বন্ধ্যা কোষের আবরণে আবৃত। মারগুলিস এর শ্রেণিবিন্যাস অনুযায়ী মসবর্গীয় উদ্ভিদ (Bryophyta) একটি গ্রেড এবং বিভাগ। এ বিভাগে প্রায় ২৪,০০০ প্রজাতি আছে। এর বিস্তার ও বিস্তৃতি বিশ্বব্যাপী। এ গ্রুপের উদ্ভিদগুলো খুবই সরল এবং প্রধাণত স্থলজ। সমুদ্র ছাড়া প্রায় সব জায়গায় এদের পাওয়া যায়।
রাজভবন (মণিপুর)
মণিপুর রাজভবন হচ্ছে মণিপুরের রাজ্যপালদের সরকারি বাসভবন। বর্তমান অবকাঠামোটি "১৮৯১ সালের ইঙ্গ-মণিপুর যুদ্ধে"পুরাতন খড়কুটোর ছাদ ধ্বংস হয়ে যাবার পর ১৮৯৮ সালে সম্পন্ন করা হয়েছিল। এটি মণিপুর রাজ্যের রাজধানী ইম্ফলে অবস্থিত এবং এর অবকাঠামোগত এলাকা জুড়ে বিস্তৃত। মণিপুরের বর্তমান রাজ্যপাল হচ্ছেন নাজমা হেপতুল্লা।
চরপাকেরদহ ইউনিয়ন
চর পাকেরদহ বাংলাদেশের জামালপুর জেলায় 
মাদারগঞ্জ উপজেলার অন্তর্গত একটি ইউনিয়ন।
চরপাকেরদহ ইউনিয়নমাদারগঞ্জ উপজেলায় অবস্থিত।এই ইউনিয়নের উত্তরেইসলামপুর উপজেলা, দক্ষিনেবালিজুড়ী ইউনিয়ন, পূর্বেকরইচূড়া ইউনিয়ন ও পশ্চিমেবগুড়া জেলা অবস্থিত।
গ্যামেট
গ্যামেট হল জনন কোষ। মানুষসহ উচ্চ শ্রেণির জীবের যাদের লিঙ্গভেদ আছে তাদের দেহে মিয়োসিস কোষ বিভাজনের ফলে গ্যামেট উৎপন্ন হয়।
গ্যামেট 2 প্রকার। পুরুষ গ্যামেটকে শুক্রানু এবং স্ত্রী গ্যামেটকে ডিম্বানু বলে।
ডিম্বানু এবং শুক্রানু মিলিত হয়ে উৎপন্ন করে জাইগোট।
এই জাইগোট অসংখ্যবার মাইটোটিক বিভাজনের পর ভ্রুণে রূপান্তরিত হয়।
রাজমন্দ্রয় বিমানবন্দর
রাজমন্দ্রয় বিমানবন্দর (আইএটিএ: আরজেএ, আইসিএও: ভরি) ভারতের অন্ধ্রপ্রদেশ রাজ্যের রাজমন্দ্রয় শহর থেকে ১৮ কিলোমিটার (১১ মাইল) উত্তরে মধুরোপুদিতে অবস্থিত। ১৯৮৫-১৯৯৪ সময়কালে, এটি বায়ুদূত কর্তৃক ব্যবহৃত হত। ওএনজিসি'র হেলিকপ্টারগুলি তেল অনুসন্ধান অপারেশন এবং অন্যান্য সরকারী সংস্থাগুলির জন্যও বিমানবন্দরটি ব্যবহৃত হয়। ২০১৭-২০১৮ সালের যাত্রী পরিবহনের হিসাবে কাডাপা বিমানবন্দর হল অন্ধ্রপ্রদেশের ৪ তম ও ভারতের ৫0 তম ব্যস্ত বিমানবন্দর।
ব্রিটিশ যুগে বিমানবন্দরটি নির্মিত হয়েছিল এবং এটি ৩৬৬ একর (১৪৮ হেক্টর) এলাকায় গড়ে উঠেছে। বিমানবন্দরটিতে বায়ুদূত দ্বারা বিমান পরিচালনা করা হয় ১৯৮৫ থেকে ১৯৯৪ সাল পর্যন্ত এবং ১৯৯৫ সালে ভিআইএফ এয়ারওয়েজের মাধ্যমে বিমান পরিচালিত হয়। অন্ধ্রপ্রদেশ সরকার বিমানবন্দরের আধুনিকীকরণের জন্য ২০০৭ সালের ফেব্রুয়ারী মাসে ভারতের বিমানবন্দর কর্তৃপক্ষ (এএআই) -এর সাথে ২৩ কোটি টাকা (৩.৬ মিলিয়ন মার্কিন ডলার) চুক্তি স্বাক্ষরিত হয়। ২০১১ সালে ₹ ৩৮ কোটি টাকা (মার্কিন ডলার ৬.০ মিলিয়ন মার্কিন ডলার) খরচে ১৫০ জন যাত্রী ধারনের জন্য নতুন টার্মিনাল ভবন এবং একটি কন্ট্রোল টাওয়ার নির্মাণ করা হয়। ১৬ মে ২০১২ সালে নতুন টার্মিনালটি উদ্বোধন করা হয়। এএআই এয়ারবাস এ৩২০, এয়ারবাসএ -৩২১-এর মতো বিমানের অবতরণে সক্ষম করার জন্য ১,৭৪৯ মিটার (৫,৭৩৮ ফুট) থেকে ৩,১২৫ মিটার (১০,২৫৩ ফুট) পর্যন্ত বিদ্যমান রানওয়েটি সম্প্রসারণ করছে। এই সম্প্রসারণের জন্য প্রায় ৮০০ একর জমি অধিগ্রহণ করা হয়েছে। সীমিত রানওয়ে দৈর্ঘ্য দ্বারা, বিমানসংস্থাগুলি ছোট ৭০ টি আসন বিশিষ্ট টর্মা-সাপোর্ট বিমান যেমন এটিআর ৭২ এবং কিউ -৪০০ পরিচালনা করে বিমানবন্দরটি থেকে।
রোয়ান ব্লানচার্ড
রোয়ান ব্লানচার্ড (জন্ম অক্টোবর ১৪, ২০০১) একজন মার্কিন অভিনেত্রী। তিনি জনপ্রিয় শিশুতোষ মার্কিন টেলিভিশন চ্যানেল ডিজনি চ্যানেল-এ প্রচারিত হাস্যরস মূলক ধারাবাহিক "গার্ল মিটস ওয়াল্ড"-এ তার ভূমিকা "রাইলি ম্যাথিউস" এর জন্য বিশেষ ভাবে পরিচিত। এই ধারাবাহিকটি মূলত ২০১৪ সাল থেকে ২০১৭ পযন্ত প্রচার করা হয়। এছাড়াও তিনি মার্কিন চেলিভিশন চ্যানেল এবিসিতে প্রচারিত হাস্যরস দৃশ্যকাব্যের ধারাবাহিক "দ্য গোল্ডবার্গস"-এ "জ্যাকি" ভূমিকায় হাজির হয়েছেন।
ব্লানচার্ডের জন্ম, মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে, এলিজাবেথ এবং মার্ক ব্লানচার্ড-বুলবল দম্পতির পরিবারে, যারা মূলত পেশায় যোগব্যায়াম প্রশিক্ষক। তার দাদা মধ্যপ্রাচ্য থেকে আগত একজন অধিবাসী ছিলেন, বিশেষ করে যিনি আরমেনীয় বংশধর ছিলেন, এবং তার তার দাদী ইংরেজ, ড্যানিশ, এবং সুইডিশদের বংশধর ছিলেন। তার নাম, মার্কিন লেখিকা এনি রাইস এর উপন্যাস "দ্য হুইচিং হাওয়ার"-এর একটি চরিত্রের নাম অনুযায়ী রাখা হয়েছে। রোয়ানের দুজন কনিষ্ঠ সহোদর রয়েছে, তারা হলেন কার্মেন এবং শন।
ব্লানচার্ড মাত্র পাচঁ বছর বয়সে অভিনয় করা শুরু করেন। ২০১০ সালে, রোয়ান রোমান্টিক এবং হাস্যরস দৃশ্যকাব্যের মার্কিন চলচ্চিত্র "দ্য ব্যাক-আপ প্লান" এ মোনা নামক চরিত্রের কন্যা হিসেবে অভিনয় করেন, এছাড়াও মার্কিন শিশুতোষ চ্যানেল ডিজনি জুনিওর এর ডিজনি জুনিওর নিজেস্ব ধারাবাহিক "ড্যান্স-এ্য-লট রোবট"-এ চেটলিন নামক মূল ভূমিকায় অভিনয় করেন। ২০১১ সালে, তিনি মার্কিন গুপ্তচরের অভিযান ভিত্তিক চলচ্চিত্র ""-রেবেকা উইসন, এবং হাস্যরস চলচ্চিত্র "লিটল ইন কমন"-এ রিকুয়েল প্যাচিকো ভূমিকায় অভিনয় করেন। ২০১৩ সালের জানুয়ারী মাসের শেষ দিকে, ব্লানচার্ড মার্কিন শিশুতোষ টেলিভিশন চ্যানেল ডিজনি চ্যানেল-এ প্রচারিত হাস্যরস মূলক ধারাবাহিক গার্ল মিটস ওয়াল্ড-এ "রাইলি ম্যাথিউস"  ভূমিকায় অভিনয় শুরু করেন। এছাড়াও তিনি ধারাবাহিকটির শিরোনামিক গানটি তার সাথে অভিনয় করা ধারাবাহিকটির পার্শ অভিনেত্রী এবং জনপ্রিয় মার্কিন গায়িকা সাবরিনা কার্পেন্টার-এর সাথে গেয়েছিলেন। এই দুইটি নামমাত্র চরিত্র হল পূর্বে প্রচারিত মার্কিন হাস্যরস ধারাবাহিক "বয় মিটস ওয়াল্ড" এর দুটি চরিত্র করি এবং তোপাঙ্গার কন্যা। তিনি ডিজনি চ্যানেল দ্বারা সৃষ্ট গানের দল ডিজনি চ্যানেল সার্কেল অব স্টারস এর সক্রিয় একজন সদস্য। In
২০১৬ সালে ঘোষণা করা হয় যে, ব্লানচার্ড মার্কিন লেখিকা মেডেলিন ল 'ইঙ্গেল এর কল্পবিজ্ঞান এবং কল্পনাপ্রবণ উপন্যাস "এ্য রিঙ্কল অব টাইম" এর চলচ্চিত্র সংস্করণে অভিনয় করছেন; চলচ্চিত্রটির চিত্রায়নের কাজ নভেম্বর মাসে শুরু হওয়ার কথা ছিল। যেটি ২০১৮ সালে মুক্তি পাওয়ার কথা রয়েছে।
রোয়ান ব্লানচার্ড নারীবাদ, মানবাধিকার এবং বন্দুক সহিংসতার মত ক্ষেত্র সমূহে একজন প্রকাশ্য সক্রিয়তাবাদী ব্যক্তি। যদিও এই বিষয়ে তার বেশিরভাগ মন্তব্যগুলো সামাজিক যোগাযোগ মাধ্যম টুইটার এবং টাম্বলার-এ পোস্ট করা হয়েছে। তিনি #টিমহানফরসি নামক একটি নারীবাদী প্রচারণা অভিযানের অংশ হিসেবে জাতিসংঘ মহিলা এবং মার্কিন জাতীয় কমিটির বার্ষিক সম্মেলন সমূহে বক্তৃতা প্রদান করেছেন।
২০১৬ সালে সামাজিক যোগাযোগ মাধ্যম টুইটারে একের পর এক ধারাবাহিক টুইট বার্তায়, তিনি নিদৃষ্ট করেন যে, যদিও পূর্বে তিনি "শুধু মাত্র ছেলেদের পছন্দ করতেন", তার "যে কোন কোন লিঙ্গের মানুষকে পছন্দ করার অধিকার রয়েছে" এবং তাই তিনি নিজেকে একজন কুইয়ার হিসেবে চিহ্নিত করেছেন।